Kecelaruan Dr Mujahid Terhadap Isu LGBT

Fitnah akhir zaman terbentang pada sidang media pertemuan di antara YB Menteri di Jabatan Perdana Menteri (Agama) Dato’ Dr. Mujahid Yusuf dan Aktivis LGBT Nisha Ayub di Kompleks Islam Putrajaya.

Allah benci LGBT

Rasul kutuk LGBT

Anda siapa?

Satu-satunya hak LGBT yang boleh diangkat ialah hak untuk bertaubat. Satu-satunya jalan untuk LGBT diterima masyarakat ialah dengan bertaubat. Berubah, kembali kepada fitrah jantina asal. Kita tidak ada masalah dengan dakwah dan bimbingan. Memang inilah sebaiknya. Tetapi gerakan untuk normalisasi LGBT yang dilaknat ni tidak boleh ditoleransi.

1) Wartawan tanya macam mana transgender nak masuk tandas mana?

Tau apa Menteri Agama jawab?

[ “If someone go to the toilet because of the call of mother nature. SO, DOES IT BOTHER YOU WHETHER WHERE THEY GO TO..?

.. they are the transgender that you see their appearance like this. AND NOBODY GONNA ASK IF “SHE” GOES TO THE FEMALE TOILET. BECAUSE SHE LOOKS LIKE A FEMALE.]

(minit 9:22) – Dr. Mujahid.

Abang-abang pondan, jemput la masuk tandas perempuan, sebab menteri agama pun tak kisah. Tau tak, yang privasi perempuan tulen pun kena dijaga. Tau tak ada kes lelaki pondan masuk tandas perempuan, akhirnya merogol seorang kanak-kanak perempuan? Kenapa tak peduli dengan kehormatan perempuan? Apa nak jadi ni? Nafsu LGBT diikutkan, maruah perempuan diabaikan.

2) Menteri AGAMA mengakui transgender dengan jantina yang dia pilih.

Kata Menteri :-

[“SHE” is a transgender.]

(minit 18:47)

Lelaki ialah lelaki. Perempuan ialah perempuan. Pakailah kefahaman Islam sebenar, bukan kefahaman Islam Liberal.

_________________________________________

3) Menteri cakap yang paling penting jangan diskriminasi hak dia nak beribadah.

Wartawan tanya macam sembahyang dia nak  dok saff mana?

Menteri jawab :-

[Yang penting adalah dia nak pergi beribadat. Dan sebagai seorang Muslim kalau dia nak pergi beribadat takkan kita nak halau dia?]

(minit 19:19)

SAFF MANA?

Menteri jaga agama kenapa tak tegas berpakaian menyerupai jantina lain adalah HARAM. Habaq kat dia kalau tak mau orang judge dan label dan kalau tak mau rasa di-diskriminasi, tukaq pakaian dan duduk dalam saff jantina asal.

4) Menteri kata transgender is the most vulnerable because of their appearance. Kenyataan ni banyak diulang-ulang dalam video ni. Lepas tu Menteri kata ini kerana transgender yang paling nampak sekali dan dia tak sama dengan L, yang mana G dan yang mana B. Tapi tak patut kita label, berdasarkan penampilan.

AGAMA LETAK MANA?

Bukankah berpenampilan seperti berlainan jantina tu hukum yang JELAS HARAM?

Kenapa tak tolong keluarkan golongan yang katanya 80% terlibat sebagai pekerja seks sebab di-diskriminasi ni dengan cegah benda haram berpenampilan seperti berlainan jantina dulu?

Lepas tu dia nak pi mana pun orang takkan label dah. Hilang la diskriminasi.

5) Menteri kata jangan label, jangan diskriminasi, sebab bukannya depa nak tuntut hak perkahwinan sesama jantina pun, depa cuma nak layan depa macam orang biasa di mana-mana saja termasuk di tempat kerja.

Soalnya, adakah selama ini LGBT tidak diizinkan bersekolah, masuk hospital? Sedangkan ada pondan yang sampai berjaya jadi artis, jadi jutawan kosmetik. Apakah benar mereka ditindas?

Menteri agama, kembalilah kepada agama.

Kalaulah menteri agama faham betapa kerasnya kebencian Allah dan Rasul kepada LGBT. Kita siapa? Nak kata Allah dan Rasul label & judgemental ke? Astaghfirullah. Bertaubatlah tuan.

Yang bermaksud, daripada Ibnu ‘Abbas, katanya, “Rasulullah saw mela‘nat lelaki yang meniru-niru gaya perempuan, dan perempuan yang meniru-meniru gaya lelaki.”

Yang bermaksud, daripada Ibnu ‘Abbas. katanya, “Nabi saw mela‘nat lelaki yang berperangai pondan dan perempuan yang berperangai lelaki. Baginda bersabda, usirlah mereka dari rumah kamu.”

Yang bermaksud : Daripada Abi Hurairah r.a berkata: Rasulullah SAW telah melaknat orang lelaki yang memakai pakaian perempuan dan perempuan yang memakai pakaian lelaki.

Diriwayatkan oleh Imam Ahmad dan al-Tabrani, Abdullah bin Amru bin al-As r.a telah melihat Ummu Sa‘id binti Abu Jahal berjalan seperti seorang lelaki dengan pedang tersisip di pinggangnya lalu Abdullah berkata: “Aku mendengar Rasulullah SAW bersabda,

Yang bermaksud, Bukanlah daripada kalangan umatku perempuan meniru lelaki dan lelaki meniru perempuan.

Laknat dalam hadith di atas merupakan celaan yang sangat berat kepada pelaku. Ianya menunjukkan betapa kerasnya larangan Rasulullah terhadap perbuatan tersebut. Dalam kitab Fath al-Bari, al-Tabari menjelaskan laknat (  لعن  ) bermakna tidak harus    (  لا يجوز  ) iaitu haram. Manakala al-Syeikh Abu Muhammad bin Abi Hamzah berkata: Laknat (  اللعن  ) itu menunjukkan bahawa perbuatan tersebut adalah sebahagian daripada dosa-dosa besar.

Dr Khalif Muammar berkata:

Golongan LGBT suka menggambarkan diri mereka sebagai mangsa kezaliman dan keganasan. Benarkah? Siapakah sebenarnya yang menjadi mangsa keganasan LGBT? Apakah masyarakat Islam tidak mempunyai hak dan kepentingan untuk dijaga?

Untuk meraih simpati dunia, Israel selalu berlakon menjadi mangsa keganasan, tetapi siapa sebenarnya yang menjadi mangsa keganasan?

Orang yang berfikir sehat tidak akan tertipu. Jangan biarkan diri anda tertipu.

Kredit: Mohd Hafizuddin

Sejak kebelakangan ini, kos operasi untuk menguruskan laman page dan portal The Patriots semakin meningkat. BANTU KAMI KEKAL MENULIS DI ATAS TALIAN dengan membeli buku-buku kami. Untuk keluaran Ogos, kami mempertaruhkan NAZI DI HUJUNG JARI dan DISEBALIK TIRAI LAYAR. Untuk pembelian, bolehlah ke pautan di bawah.

ataupun

Nazi Di Hujung Jari – http://bit.ly/nazidihujungjari
Di Sebalik Layar – http://bit.ly/disebaliktirailayar


Protes George Floyd – Potensi Kluster Covid-19 AS?

Kita semua maklum situasi protes ganas yang sedang membadai Amerika Syarikat sebagai respon kepada pembvnvhan George Floyd di tangan seorang polis bernama Derek Chauvin beberapa hari lepas. Tetapi ramai menyatakan kebimbangan angkara protes yang sama juga bakal menghasilkan gelombang kedua Covid-19 di Amerika Syarikat.

Floyd, 46, m4ti selepas ditahan empat orang polis di Minneapolis pada Isnin lepas. Insiden itu mendedahkan kekejaman polis terhadap kelompok minoriti AS terutama kelompok kulit hitam sekaligus menjadi minyak yang memanaskan api kemarahan dan protes di seluruh negara.

Berdasarkan angka terkini yang dikeluarkan Universiti Johns Hopkins, angka jangkitan Covid-19 AS kini menghampiri 1.8 juta kes dan 104,000 orang menemui ajal akibat pandemik ini. Dengan AS tidak mengamalkan penjagaan kesihatan sejagat seperti negara-negara lain, ia mendedahkan ramai orang termasuk kelompok minoriti yang tinggal di kawasan bandar padat dalam bahaya.

Imej penunjuk perasaan yang bersesak-sesak dan tidak menjarakkan diri walaupun memakai topeng mencemaskan pemimpin-pemimpin komuniti dan politik setempat. Imej sebegini dilihat dari New York hinggalah Los Angeles, satu situasi yang menambah kesukaran kerajaan-kerajaan negeri menangani pandemik Covid-19.

Ini mendorong ramai merayu agar mereka kekal di rumah atau mengadakan protes dengan mengikut garis panduan penjarakan sosial. Bagi Datuk Bandar Washington DC, Muriel Bowser, protes sebegini boleh menyebabkan pertambahan kes jangkitan Covid-19 di ibu negara AS itu.

Bowser berkata, “Saya merasa amat bimbang tentang ini lalu saya menggesa semua orang mempertimbang pendedahan mereka, sekiranya mereka perlu mengasingkan diri daripada keluarga bila pulang dan jika mereka perlu menjalani ujian kerana kita sudah berusaha keras mengekang penularan virus ini.”

Kebimbangan Bowser turut dikongsi oleh Datuk Bandar Atlanta, Keisha Lance-Bottoms dan Gabenor Maryland, Larry Hogan. Bagi Lance-Bottoms, berikutan terlalu fokus terhadap protes yang melanda bandarayanya itu, beliau langsung tidak fokus kepada jumlah kes Covid-19 yang direkodkan di situ.

Dan itu amat menakutkannya kerana dengan protes sebegini, peluang pembentukan kluster baru Covid-19 juga semakin bertambah dan kesan tersebut dijangka akan dapat dilihat dalam tempoh beberapa minggu. Berdasarkan keterangan jabatan kesihatan Georgia, bilangan kes Covid-19 membabitkan komuniti Afrika-Amerika lebih tinggi berbanding etnik-etnik kaum lain.

Siapa sangka dengan melibatkan diri dalam protes membantah ketidakadilan yang melanda mereka, protes ini berpotensi menjadi kluster baru Covid-19 sekaligus mencetuskan gelombang kedua pandemik terhadap AS. Situasi ini sudah pasti menambah pening kepala Presiden Donald Trump yang bergelut menangani gelombang pertama Covid-19 AS.

RUJUKAN:

Luscombe, Richard. (2020). Fears grow of US coronavirus surge from George Floyd protests. The Guardian. https://www.theguardian.com/world/2020/may/31/fears-grow-of-surge-in-us-coronavirus-cases-from-george-floyd-protests


NASA Cuba Cabar Tuhan Dengan Projek Bahtera Nuh Di Bulan?

Konsep ‘sediakan payung sebelum hujan’ ini boleh kata satu golden rule yang harus dipegangi semua. Supaya kalau ada apa-apa luar jangka terjadi, kita ada pelan B dan boleh pantas beradaptasi.

Lagipun, dunia memang sentiasa ke hadapan dan memerlukan kita – untuk membina payung-payung yang bakal meneduhinya dari hujan-hujan kebinasaan. Misalnya mutakhir ini, Konferens Aeroangkasa IEEE baru sahaja membentangkan satu projek yang digelar sebagai ‘projek Bahtera Nuh di bulan’.

Bila kata ‘Bahtera Nuh’, ia bukanlah menuding kepada perpindahan massa ke bulan atau membina bahtera yang kebal malapetaka. Tetapi ia lebih kepada satu projek back-up. Macam, kita back-up dokumen penting ke simpanan awan.

Cuma bezanya, ‘data’ yang disimpan ini adalah sampel sperma, telur, dan benih dari 6.7 juta spesis hidupan di bumi. Semua ini supaya andai bumi hancur dan segala hidupan melebur, ‘butang reset’ boleh ditekan – sekali gus memulakan semula ketamadunan.

Sekali dengar, projek ini memang macam angan-angan mat jenin. Merepek dan mengarut. Lebih-lebih lagi kalau yang mendengar jenis tak percaya pun pada kesahihan misi pendaratan di bulan. Sampai habis semua pun hendak diteorikonspirasikan.

Sedangkan kalau diikutkan, projek begini sekadar berusaha memaknai prinsip ‘belajar dari sejarah’. Sebab sepanjang sejarah, bukan sekali manusia dihadapkan dengan peristiwa yang disangka sebagai kiamat.

Antaranya seperti letusan Gunung Berapi Besar (supervolcano) Toba pada 75,000 tahun lampau, yang sampai mengakibatkan bumi menyejuk 1,000 tahun. Begitu juga hempasan komet di Amerika Utara pada 12,850 tahun lalu. Masa itu, banyak megafauna Pleistocene di sana pupus.

Justeru dalam pembentangannya, Jekan Thanga dari makmal SpaceTREx (University of Arizona) menyenaraikan beberapa bencana yang berpotensi meranapkan biodiversiti di bumi. Antaranya perang nuklear, hentaman asteroid, pandemik global, perubahan cuaca (kenaikan paras laut atau kemarau global), dan ribut solar berskala besar.

Semua ini mendorong beliau dan pasukan untuk mengusulkan projek ‘Bahtera Nuh di Bulan’. Projek ini bukanlah untuk mencabar Tuhan dan menafikan kiamat. Tetapi mahu mengimbangi fatalisme dan optimisme. Yakni, berikhtiar sehabis baik dalam kapasiti seorang manusia… dan seorang ‘khalifah’ (atau guardian bak kata Thanga) yang perlu melindungi hidupan-hidupan di bumi.

Sebetulnya, memang begitu pun saranan yang diberikan; “Kalau besok kiamat dan dalam tangan ada biji benih, tanam.” Sebab, bukan hasil yang dilihat. Tetapi usaha dan proses. Betapa dalam rangka mencapai matlamat ‘menyimpan sampel 6.7 juta spesis di bulan’, barangkali ada puluhan teknologi lain dapat dibangunkan. Dan teknologi-teknologi ini pula dapat dimanfaatkan oleh marhaen dalam kehidupan seharian. Siapa tahu?

Lagipun, idea penyimpanan begini bukanlah idea baru. Ia sudah dilaksanakan sejak 2008 lagi. Iaitu menerusi Slavbard Global Seed Vault di Norway, yang setakat ini menyimpan lebih sejuta sampel benih tumbuhan dari seluruh dunia.

Cuma seperti yang Thanga sebut, menyimpan sampel di bumi ini masih berisiko. Sebab bila-bila masa sahaja ia boleh musnah andai berlaku kenaikan paras laut atau hentaman asteroid. Justeru, idea sama diutarakan tetapi diusulkan supaya dibuat di bulan.

Bulan menjadi pilihan paling sesuai atas beberapa faktor. Pertama, ia hanya berjarak 3-4 hari perjalanan dari bumi. Kedua, ia lebih stabil berbanding sekadar membina ‘bahtera’ di ruang orbit bumi. Ketiga, ia memenuhi kriteria ‘suasana amat sejuk dan terasing tanpa mudah diganggu’. Dan keempat dan paling penting, ia memiliki ‘rangkaian bawah tanah’ yang amat sesuai dijadikan lokasi penempatan bahtera.

Rangkaian bawah tanah ini merujuk kepada tiub-tiub lava yang terbentuk di bulan sejak berbillion tahun lampau. Setakat 2013, saintis mendapati bulan memiliki kira-kira 200 tiub lava yang sekali gus menyediakan ruang cukup besar di bawah permukaannya. Sampai dahulu pernah dicadangkan supaya bina saja ‘bandar bulan’ di situ.

Namun dalam konteks projek ini, Thanga dan pasukannya mencadangkan supaya menghantar dahulu robot khas bagi membuat pemetaan digital (digital mapping). Ini untuk menentukan kawasan mana bakal dipilih dan dijadikan pangkalan. Setelah itu, barulah fasa pembinaan dapat dimulakan.

Menurut perancangan, ‘bahtera’ ini bakal terdiri daripada dua bahagian utama; fasiliti bawah tanah dan fasiliti di permukaan bulan. Fasiliti bawah tanah tentulah berfungsi sebagai tempat penyimpanan. Sementara fasiliti di permukaan pula menempatkan stesen komunikasi dan panel-panel solar sebagai penjana tenaga. Kedua-dua fasiliti ini kemudian dihubungkan melalui lif.

Kata Thanga, cabaran utama adalah logistik, kos, dan teknologi. Bayangkan, setiap spesis memerlukan 50 sampel. Darab dengan 6.7 juta spesis, bermaksud ada 335 juta sampel perlu diangkut. Pengangkutnya pula mestilah pakai roket dan roket ini pula bukan dilancarkan sebuah-dua.

Ikut anggaran, sehingga 250 buah roket diperlukan untuk mengangkut kesemua 335 juta sampel tersebut. Itu belum kira angkut bahan binaan lagi. Ini sekali gus menjadikan saiz logistiknya enam kali ganda lebih besar berbanding semasa Stesen Angkasa Antarabangsa (ISS) dibina, di mana ia memerlukan 40 buah roket sahaja. Kos pembinaannya pula sekitar $150 billion.

Selain kos dan logistik, teknologi juga menjadi penghalang utama. Khususnya dalam soal pengurusan dan penyimpanan sampel pada suhu sangat rendah, iaitu sekitar minus 180-196°C. Suhu sebegitu memang di luar ketahanan manusia. Justeru, robot khas perlu dibangunkan terlebih dahulu – bersama segala ciri yang membolehkannya berfungsi pada kadar optimum.

Kalau ikut anggaran, segala teknologi yang diperlukan bakal tersedia menjelang 30 tahun akan datang. Masa itu, bolehlah kita berkira-kira mahu menyumbangkan benih atau tidak dalam projek ini. Cuma… takkan mahu sumbang benih saja. Kalau kita boleh lahirkan Dr. Nur Adlyka yang terlibat dalam penemuan dan penerbitan gambar pertama lohong hitam, dalam hal ini, tidak mustahil untuk kita lahirkan pakar serupa.

RUJUKAN

Baker, Harry. (2021, 14 March). Scientists want to store DNA of 6.7 million species on the moon, just in case. Live Science

Edwards, Charlotte. (2021, 15 March). Noah’s Ark on the Moon will preserve 6.7 million species in case Earth is destroyed – will need 250 rocket trips to build. The Sun.

Lewis, Sophie. (2021, 12 March). Scientists want to send 335 million seed, sperm and egg samples to the moon to create a lunar Noah’s Ark. CBS News.

Tapalaga, Andrei. (2021, 5 November). Scientists Plan to Build a 21st Century Noah’s Ark on the Moon. History of Yesterday.


Hikayat Tiga Kerajaan:  Antara Fakta Sejarah Dan Fiksyen

Meromantiskan sebuah sejarah menjadi satu cereka hikayat tidaklah semudah untuk mendidik masyarakat agar mengetahui perbezaan di antara fakta dan fiksyen. Fiksyen sejarah dicipta berdasarkan material yang diambil dari fakta sesebuah sejarah untuk ditulis semua mengikut naratif yang dikehendaki.

Fiksyen adalah berbeza dengan mitologi, kerana mitologi adalah kisah-kisah yang jelas berunsur mistik mengikut kepercayaan tertentu, manakala fiksyen adalah kisah rekaan yang diceritakan seolah-olah ia benar-benar pernah berlaku berdasarkan logik akal semasa.

China merupakan sebuah ketamadunan yang telah berusia sama ada lebih 5,000 atau 2,000 tahun lamanya. Walaupun mereka telah mendirikan peradaban semenjak zaman kuno lagi, tetapi China antara salah satu ketamadunan yang memiliki sistem simpanan arkib sejarahnya yang sangat teratur dan sistematik.

Di samping itu, dasar-dasar pemuliharaan sejarah dan budaya oleh kerajaan Republik Rakyat China mahu pun Republik China di Taiwan hari ini adalah sangat agresif dalam memastikan usaha memulihara sejarah mereka sentiasa berjalan dengan lancar.

Oleh sebab itulah hari ini negara China memiliki rekod sejarah ketamadunannya yang amatlah panjang namun sumbernya jelas lagi terperinci. Walaupun dipenuhi dengan elemen-elemen syurgawi dan dewa dewi, namun dengan melaksanakan dasar pemuliharaan teks sejarah yang mengasingkan catatan sejarah yang asli dengan karya-karya hikayat berdasarkan sejarah China yang telah diromantiskan, mereka tahu membezakan yang mana satu fakta yang mana satu rekaan.

Semua ini telah dilakukan oleh para sejarawan, penulis kronikel, pencatat sejarah rasmi imperialis China kuno, dan sumber-sumber asing yang menulis tentang China, semenjak bermulanya pemerintahan Dinasti Qin lagi. Sama seperti sebagaimana sejarah tamadun-tamadun di Asia Tengah, Parsi, Turki dan Eropah terjaga dengan baik.

Walau bagaimanapun, tidak semua catatan bersejarah China ini terselamat. Ada yang telah mus.nah kerana faktor perubahan iklim dan geografi, bahkan banyak monumen, artifak dan manuskrip teks bersejarah China kuno yang telah dimus.nahkan semasa Revolusi Kebudayaan dilaksanakan oleh kerajaan Parti Komunis China.

Oleh itu, antara pilihan yang masih ada adalah mereka menjadikan karya-karya fiksyen berbentuk hikayat yang boleh dijadikan sumber kajian penting bagi menyelidik ketepatan sejarah China, terutamanya tentang sejarah Tiga Kerajaan pada era Dinasti Han Timur yang sebahagiaannya masih tercatat pada manuskrip Rekod Tiga Kerajaan, yang kemudian akan diabadikan sebagai karya fiksyen berbentuk novel Hikayat Tiga Kerajaan.

Hikayat Tiga Kerajaan, atau Romance of the Three Kingdoms merupakan salah satu dari karya fiksyen berdasarkan sejarah yang dikarang ke dalam bentuk novel fiksyen sejarah oleh Luo Guanzhong, ia ditulis ketika dia hidup antara era peralihan kuasa pemerintahan Dinasti Yuan (Mongol) kepada pemerintahan Dinasti Ming, iaitu sekitar tahun 1315 sehingga 1400.

Cetakan pertama karya ini dilakukan pada tahun 1522. Ia berkisar tentang kisah perebutan kuasa di antara tiga buah negeri yang berpecah belah semasa pemerintahan Dinasti Han sedang memasuki fasa kemerosotan, latar waktunya dimulakan pada sekitar dua ratus tahun selepas Liu Bang mengasaskan Dinasti Han atau sekitar dua ratus tahun sebelum Dinasti Han dijatuhkan secara mutlak.

Novel Hikayat Tiga Kerajaan ditulis berdasarkan rujukan yang mungkin dilakukan oleh Luo Guanzhong terhadap beberapa sumber terutamanya sisa-sisa catatan bersejarah yang masih ada, boleh dikatakan, mungkin dia hanya merujuk kepada manuskrip Rekod Tiga Kerajaan yang telah disusun oleh pencatat sejarah Dinasti Han bernama Chen Shou secara kontemporari.

Rekod Tiga Kerajaan merangkumi peristiwa-peristiwa yang bermula dari Pember.on.takan Serban Kuning pada tahun 184 M dan diakhiri dengan penyatuan semula Tiga Kerajaan yang berpe.rang ini di bawah Dinasti Jin pada tahun 280 M sekaligus mengakhiri usia Dinasti Han.

Novel ini turut diisi dengan banyak bahan-bahan berbentuk puisi secara selingan yang berasal dari era Dinasti Tang, opera dari era Dinasti Yuan, serta rumusan dan tafsiran peribadi pengarangnya sendiri dalam bentuk puisi, selalunya berkisar mengenai sesetengah unsur-unsur seperti sifat belas ihsan dan keabsahan kuasa.

Dalam erti kata yang lebih mudah, Luo Guanzhong telah menggabungkan ilmu pengetahuan tentang sejarah dengan naratif yang digarap mengikut ideanya sendiri, serta memanfaatkan bakat penceritaan dan berpuisi untuk mencipta satu alam pengembaraan yang mengasyikkan pembaca.

Kebanyakan beberapa babak-babak penting dalam novel ini adalah berstatus rekaan sepenuhnya, manakala selebihnya adalah hasil pengubahsuaian kisah-kisah dari teks asal Rekod Tiga Kerajaan. Dan ada beratus-ratus watak sampingan yang sebenarnya tidak pernah wujud atau sebutan mengenainya tidak ada perincian yang jelas dalam catatan sejarah sebenar.

Contohnya, Diao Chan adalah watak fiksyen yang dicipta oleh Luo Guanzhong berdasarkan sebutan tentang isteri kedua Lu Bu yang tidak pernah dinyatakan namanya. Atau watak Sun Shang Xiang yang merupakan adik perempuan Sun Quan tetapi dalam sejarah sebenar dia hanyalah dikenali dengan panggilan sebagai “Puan Sun” sahaja

Bahkan terdapat banyak lagi kisah-kisah dan watak rekaan pada setiap bab di dalam Hikayat Tiga Kerajaan. Tetapi, adakalanya penulis tertanya-tanya juga bagaimana China mampu meromantiskan sejarah sendiri tanpa dipertikaikan rakyat. Sedangkan kita baru menghadapi kekeliruan tentang lokasi tepat di mana Hang Tuah telah dimakamkan pun sudah menjadi satu isu besar.

Lebih menyedihkan, segelintir dari kita hari ini bukan sahaja menerima kisah-kisah fiksyen seolah-olah ianya satu fakta sejarah, bahkan, ada yang mempercayai bulat-bulat kisah-kisah lagenda mitos yang diromantiskan tanpa menyelidik kebenarannya, contohnya kisah Merong Mahawangsa melawan ‘Garuda’ yang menye.rang rombongan Putera Rom dan Puteri China.

Setakat ini apa yang jelas ialah, sejarah yang diromantiskan tidak menjadi satu masalah besar di China kerana mereka telah sedia memiliki sistem pemuliharaan artifak yang baik dan arkib simpanan rekod sejarah mereka yang penting sebagai sumber rujukan, dan semua tradisi pemuliharaan sejarah mereka ini telah pun dilakukan sejak ribuan tahun yang lalu.

Berbeza sekali dengan kita yang amat kekurangan sumber yang benar-benar asli hingga terpaksa bergantung kepada hikayat dan sumber-sumber luar seperti Portugis. Situasi ini mendorong orang Melayu untuk menerima secara bulat-bulat setiap maklumat sejarah yang muncul tentang Melayu walaupun ianya adalah rekaan semata-mata, ini turut mencetuskan budaya pseudo-sejarah yang sangat teruk di kalangan melayu hingga melahirkan begitu ramai pentaksub teori konspirasi hari ini.

Walaupun begitu, China juga tidak kurang hebatnya dalam meromantiskan sejarah mereka sendiri, terutamanya melalui sejarah Tiga Kerajaan. Berikut adalah senarai beberapa lagi peristiwa yang muncul dalam novel Hikayat Tiga Kerajaan tetapi sebenarnya tidak pernah berlaku pun dalam sejarah.

Berikut adalah senarai peristiwa-peristiwa yang terdapat dalam novel Hikayat Tiga Kerajaan yang ditulis oleh Luo Guanzhong, tetapi tidak wujud atau tidak pernah dicatatkan sebagai pernah berlaku dalam catatan bersejarah secara rasmi melalui Rekod Tiga Kerajaan, Sejarah Han Akhir, dan Sejarah Dinasti Jin, mahu pun sejarah China yang disusun secara kronologi di dalam kitab Zizhi Tongjian.

Ini bermaksud, semua peristiwa yang disenaraikan di dalam artikel ini, iaitu yang dipetik dari novel Hikayat Tiga Kerajaan, adalah sama ada tidak pernah berlaku dalam sejarah atau telah ditokok tambah untuk menjadikan penceritaannya bertambah menarik.

Guan Yu Memb.unu.h Hua Xiong

Peristiwa ini merupakan sebahagian daripada babak dalam Pertem.puran Sishui. Dalam novel Hikayat Tiga Kerajaan, Guan Yu telah menawarkan diri untuk bertarung melawan Hua Xiong yang telah mengalahkan beberapa pahlawan tentera pakatan penentang Dong Zhuo, termasuklah Sun Jian.

Sebelum berangkat untuk bertanding secara satu lawan satu, dia dihidangkan secawan wain panas untuk diminum dan meningkatkan semangat juangnya, tetapi Guan Yu yang ego itu menolak, dia mengatakan “biar aku selesaikan kerjaku dahulu, kemudian aku akan kembali dan meminum wain ini semasa ia masih panas”. Tidak lama selepas dia keluar, dia kemudian kembali dengan membawa kepala Hua Xiong di tangannya lalu meneguk wain yang masih panas.

Tetapi hakikatnya dari segi fakta sejarah yang terdapat dalam teks Rekod Tiga Kerajaan, sebenarnya Guan Yu tidak pernah terlibat dalam Kempen menentang pemerintahan Dong Zhuo, maka, adalah tidak masuk akal jika dikatakan Guan Yu pernah memb.unu.h mahupun bertemu Hua Xiong.

Bahkan, apa yang terjadi sebenarnya adalah, Hua Xiong dihantar ke Yangren bersama dengan Lu Bu dan Hu Zhen untuk meme.rangi Sun Jian. Tetapi Lu Bu dan Hu Zhen telah dikalahkan oleh Sun Jian lalu mereka berundur, dan Hua Xiong dipetik telah terb.unu.h semasa pertem.puran.

Peristiwa ini juga turut ditemui di dalam teks fiksyen Sanguo Zhi Pinghua yang telah ditulis jauh lebih lama sebelum Hikayat Tiga Kerajaan.

Dari segi sejarah, para panglima pera.ng yang membentuk pakatan adalah agak dingin antara satu sama lain dan berada di kedudukan yang jauh di antara satu sama lain. Mungkin untuk mempermudahkan gaya penulisan yang lebih mudah difahami, maka Luo Guanzhong telah mengumpulkan kesemua panglima pera.ng di tempat yang sama, atau ia dilakukan agar semua panglima pera.ng dapat menjadi saksi pencapaian Liu Bei, Guan Yu dan Zhang Fei menentang Hua Xiong dan Lu Bu.

Zhang Jue Menerima Tiga jilid Kitab Syurga Dari Pertapa Suci Selatan

Kisah ini terdapat dalam bab pertama. Zhang Jue bertemu dengan seorang lelaki tua yang penuh misteri semasa sedang memetik tumbuh-tumbuhan herba di hutan pergunungan. Dia dibawa oleh lelaki tua itu ke dalam sebuah gua, yang kemudian memberitahu kepadanya bahawa dia adalah Sang Pertapa Suci dari Tanah Selatan sebelum mengurniakan tiga jilid Kitab Syurga kepada Zhang Jue untuk dipelajari dan dihafal demi menyelamatkan umat manusia yang sedang dalam kekacauan.

Zhang Jue dan adik-beradiknya Zhang Bao dan Zhang Liang menguasai dan menghafal kitab tersebut sebelum mula melancarkan pember.on.takan terhadap Dinasti Han dengan menghasut rakyat yang sedang dilanda wa.bak dan kebu.luran.

Walau bagaimanapun, babak ini adalah rekaan fiksyen sepenuhnya, bahkan watak Zhang Jue sendiri merupakan watak fiksyen rekaan. Dan watak Sang Pertapa Suci dari Selatan juga adalah watak yang direka walaupun dalam versi terjemahan terkemudian, namanya akan ditulis sebagai Zhuangzhi, yang merupakan nama seorang watak bersejarah. Bahkan Kitab Syurga juga adalah barang rekaan.

Walaupun Kitab Syurga tidak pernah muncul dalam sejarah, ada sebutan yang menyatakan Zhang Jue memiliki kitab yang lain, yang disebut sebagai Taiping Qingling Shu (Kitab Keamanan Agung, dengan Judul Kehijauan), kitab ini biasanya dikenali dengan salah satu teks klasik Taoisme berjudul Taiping Jing.

Dalam novel fiksyen, Kitab Syurga digunakan oleh Zhang Jue untuk menguasai unsur-unsur seperti angin dan hujan, namun sejarahnya tidak menjelaskan mengapa dan sejauh mana Zhang Jue menguasai Taiping Qingling Shu

Zhang Liao Membela.sah Pemeriksa Imperial

Ini adalah salah satu babak yang agak menarik perhatian penulis, ia muncul dalam Bab Kedua Hikayat Tiga Kerajaan. Menceritakan kisah tentang seorang Pemeriksa Imperial (inspektor) yang perlu memeriksa kelayakan Liu Bei yang telah dilantik untuk menduduki jawatan sebagai majistret kecil peringkat daerah berikutan kejayaannya memadamkan Pember.on.takan Serban Kuning.

Pemeriksa Imperial yang korup itu sebaliknya meminta rasuah dari Liu Bei, tetapi Liu Bei berkeras enggan menunaikan permintaannya sehingga Pemeriksa Imperial marah lalu bertindak memaksa penduduk tempatan untuk mengemukakan aduan tidak puas hati terhadap Liu Bei.

Zhang Fei, salah seorang dari tiga orang yang mengangkat sumpah sebagai tiga bersaudara (Liu Bei, Guan Yu, Zhang Fei) yang juga seorang sudah sedia panas baran sifatnya terus naik angin setelah mendengar tentang perkara ini dan telah bertindak membela.sah Pemeriksa Imperial dengan begitu teruk sekali.

Sebenarnya, kisah yang serupa turut ditemui melalui biografi rasmi Liu Bei dalam Rekod Tiga Kerajaan, tetapi sebenarnya ia menunjukkan bahawa bukanlah Zhang Fei yang telah membela.sah Pemeriksa Imperial tersebut, tetapi hakikatnya orang yang memuku.l pegawai itu adalah Liu Bei sendiri, ia kerana Pemeriksa Imperial langsung tidak berminat untuk memandang Liu Bei, apatah lagi hendak memeriksa prestasi kerjayanya.

Luo Guanzhong telah mengubah fakta sejarah tersebut dengan membuat Zhang Fei menjadi orang yang bertanggungjawab di atas tindakan terburu-buru itu, ianya adalah demi mengekalkan pesona karisma dan ciri-ciri perwatakan peribadi Liu Bei sebagai seorang pahlawan dan pemimpin yang baik hati, dan meletakkan naratif sebagai kaki p.uku.l itu terhadap Zhang Fei yang lebih sesuai dengan sifat keperibadiannya.

Ini menunjukkan bahawa Liu Bei sebenarnya bukanlah seorang tokoh yang ‘humble’ dan lemah lembut seperti yang dipopularkan oleh budaya-budaya pop semasa (filem, drama, permainan video). Sebaliknya jika kita membandingkan Liu Bei versi Hikayat dengan Liu Bei versi Sejarah, bezanya bagaikan langit dan bumi.

Tindakan meromantiskan watak Liu Bei ini menyebabkan seorang pengkaji sejarah perlu menjadikan sikap spektikal sebagai satu keperluan terhadap sebarang fakta yang ditemui mengenai Liu Bei.

Sumpah Tiga Bersaudara Di Taman Persik

Babak ini boleh ditemui di dalam Bab Pertama novel fiksyen Hikayat Tiga Kerajaan. Dan babak ini mungkin adalah salah satu peristiwa tokok tambah secara fiksyen yang paling terkenal di dalam novel tulisan Luo Guanzhong itu.

Tujuan asal Sumpah Tiga Bersaudara di Taman Persik adalah untuk menyatakan kesungguhan Liu Bei, Guan Yu dan Zhang Fei yang mahu turut serta dalam kempen ketenteraan bagi melindungi Dinasti Han dari Pember.on.takan Serban Kuning. Upacara angkat sumpah ini turut mengikat tiga watak utama kerajaan Shu-Han pada masa depan dan sering dianggap sebagai simbol kesetiaan persaudaraan.

Teks Sanguo Zhi Pinghua (1321-1323) adalah teks fiksyen yang merupakan pendahulu kepada novel Hikayat Tiga Kerajaan. Kehanyakan peristiwa rekaan atau fiksyen yang ditulis dalam hikayat yang dikarang oleh Luo Guanzhong berasal dari Sanguo Zhi Pinghua. Peristiwa mengangkat sumpah di Taman Persik merupakan salah satu darinya.

Walau bagaimanapun, dari segi fakta, peristiwa ini tidak pernah disebut di dalam biografi rasmi Liu Bei, Zhang Fei dan Guan Yu yang merupakan sebahagian dari Rekod Tiga Kerajaan.

Dalam fiksyen, ketiga-tiga lelaki itu ditemukan semasa Pember.on.takan Serban Kuning, sedangkan di dalam catatan sejarah sebenar, mereka seolah-olah sudah lama saling mengenali antara satu sama lain sebelum itu. Walaupun Sumpah di Taman Persik tidak pernah berlaku, ketiga-tiga lelaki itu tetap digambarkan sebagai “rapat seumpama saudara” dan bahkan akan berkongsi tempat tidur yang sama.

Lu Bu Memb.unu.h Ding Yuan Selepas Dirasuah Musuh

Babak ini berlaku dalam Bab Ketiga. Ketika Dong Zhuo menguasai pemerintahan secara de facto dengan menjadikan Maharaja Xian sebagai bonekanya, Ding Yuan segera bangkit menentangnya tetapi Dong Zhuo sangat mengagumi kehandalan anak didik musuhnya itu yang bernama Lu Bu. Li Su memberitahu Dong Zhuo bahawa Lu Bu adalah seorang lelaki yang tamak dan boleh disuap dengan menawarkannya kuda yang bernama Kelinci Merah.

Dong Zhuo bersetuju lalu memerintahkan Li Su untuk melakukannya memandangkan Li Su sendiri merupakan kenalan lama Lu Bu. Akhirnya Lu Bu memb.unu.h Ding Yuan yang sebelum itu dianggapnya sebagai bapa angkat untuk berpaling tadah lalu berkhidmat kepada Dong Zhuo.

Biografi rasmi Lu Bu dalam Rekod Tiga Kerajaan dan Sejarah Han Akhir mengatakan bahawa Lu Bu pernah menunggang kuda Kelinci Merah semasa dia berkhidmat untuk Yuan Shao dan berpera.ng menghapuskan penyamun di Bukit Hitam. Ia turut menyebut tentang peristiwa Li Su merasuah Lu Bu agar memihak kepada Dong Zhuo.

Tetapi bukan kuda Kelinci Merah yang ditawarkan, sebaliknya Lu Bu disuap dengan hadiah berbentuk pelbagai harta dan kekayaan. Kedua-dua kisah ini mungkin telah disatukan oleh Luo Guanzhong.

Aksi Kepahlawanan Zhao Yun Menyelamatkan Putera Liu Shan Di Changban

Dalam kekacauan semasa Pertem.puran Changban, Zhao Yun atau Zilong tiba-tiba menghilang di sebelah utara Changban, tindakannya menimbulkan syak wasangka di kalangan rakann seperjuangannya akan kemungkinan Zhao Yun telah berpaling tadah dengan menyerah diri kepada Cao Cao. Ketika gosip itu tiba kepada Liu Bei, Liu Bei dengan marah melemparkan kapak dan berkata, “Zilong tidak mungkin akan meninggalkan aku!”

Benar, Zhao Yun kembali bersama dengan anak lelaki Liu Bei yang dibawa dalam pelukannya, dan turut membawa bersama dengan Puan Gan (salah seorang isteri Liu Bei). Liu Bei kemudian mengambil anaknya itu kemudian dicampakkan ke tanah kerana menganggap anaknya membawa malang yang hampir menyebabkan dia kehilangan seorang pejuang yang berbakat besar. Dengan ini, Zhao Yun dinaikkan pangkat menjadi Panglima Panji-panji.

Seperti kisah-kisah dramatik yang lain dalam Hikayat Tiga Kerajaan, peristiwa ini juga tidak pernah berlaku dalam Pertem.puran Changban. Walaupun Zhao Yun memang menyertai perte.mp.uran ini, namun peristiwa itu hanyalah peristiwa yang ditokok tambah dalam Perte.mp.uran Changban.

Xiao Qiao Menyerah Kepada Cao Cao

Jika anda pernah menonton filem Red Cliff yang diarahkan oleh John Woo. Anda pasti mengingati babak ini yang berlaku semasa Perte.mp.uran Chibi. Babak ini telah diambil dari novel Hikayat Tiga Kerajaan

Ketika seluruh persiapan dimulakan untuk melaksanakan rancangan ‘Ser.an.gan Kapal Terbakar’ yang dicadangkan oleh Zhou Yu untuk memus.nahkan armada laut Cao Cao, Zhuge Liang menyedari arah tiupan angin tidak memihak rancangan tersebut. Zhuge Liang meramalkan arah angin akan berubah, tetapi hanya selepas beberapa jam sebelum perte.mp.uran bermula.

Xiao Qiao yang terdengar perbincangan itu bertindak menyelinap masuk ke dalam kem Cao Cao. Cao Cao yang sudah lama memuja kecantikan Xiao Qiao itu terus menerima kehadiran Xiao Qiao ke kemnya. Sementara pasukan tentera Sun Quan dan Liu Bei sedang menunggu angin timur bertiup.

Xiao Qiao berjaya memberikan Sun Quan masa yang cukup untuk menunggu angin timur dengan mengalihkan tumpuan Cao Cao, dia berusaha menarik perhatian Cao Cao dengan menceritakan semua yang dia tahu tentang proses pembuatan teh yang baik.

Walau bagaimana pun, dari segi fakta sejarah, Xiao Qiao bukanlah salah satu punca yang mencetuskan Pertem.puran Chibi mahu pun menjadi punca yang menyebabkan Cao Cao kalah teruk dalam pertem.puran itu.

Dan walaupun Pertem.puran Chibi itu sendiri diragui sebagai pernah berlaku, namun apa yang ada sama ada dalam karya fiksyen atau sumber dari tradisi lisan adalah semasa pertem.puran hendak dimulakan, angin timur tidak pernah menjadi satu masalah dan tidak ada keperluan untuk Xiao Qiao mencuri masa Cao Cao.

Zhuge Liang Melakukan Ritual Doa Memohon Angin Timur

Babak di mana Zhuge Liang melakukan upacara ritual bagi memohon kedatangana angin dari timur untuk melancarkan ser.an.gan kapal terbakar terhadap armada laut Cao Cao adalah salah satu peristiwa fiksyen dari novel Hikayat Tiga Kerajaan. Babak ini adalah sebahagian daripada Pertem.puran Chibi.

Setelah semua persiapan untuk ser.an.gan kapal terbakar terhadap armada Cao Cao dibuat, Zhou Yu menyedari arah tiupan angin tidak menyebelahinya dan malah ia mungkin akan memb.akar armadanya sendiri. Zhuge Liang secara sukarela melakukan ritual berdoa di altar agar angin timur bertiup.

Berdasarkan lokasi yang dipercayai sebagai lokasi tepat di mana Pertem.puran Chibi telah berlangsung iaitu di wilayah Jiangnan selatan, sebenarnya kawasan itu adalah kawasan yang amat terdedah kepada tiupan angin dari timur. Dan catatan sejarah Rekod Tiga Kerajaan tidak pernah menyebut Zhuge Liang pernah melakukan ritual itu.

Tabib Hua Tuo Membedah Lengan Guan Yu Hidup-hidup

Dalam Hikayat Tiga Kerajaan Bab ke-75, ketika Guan Yu sedang mengepalai ser.an.gan ke atas Fancheng (kini Xiangfan, di provinsi Hubei), dia terkena pan.ah bera.cun yang ditem.bak oleh musuh lalu dia berundur. Anak angkat Guan Yu, Guan Ping, berjaya menemui tabib yang paling terkenal pada zaman itu untuk menyembuhkan kecede.raan Guan Yu.

Tabib terkenal itu adalah Hua Tuo. Hua Tuo memberitahu Guan Yu bahawa jika Guan Yu mahu sembuh, dia harus melakukan pembedahan terhadap lengan Guan Yu dengan membelah dan mengikis kesan rac.un pada tulang.

Hua Tuo menasihatkan agar Guan Yu diberikan can.du kemudian matanya ditutup dan lengannya diikat dengan ketat kerana pembedahan itu sangat menyak.itkan, tetapi Guan Yu yang penuh keegoan itu menolak, bahkan memerintahkan Ma Liang untuk bermain Weqi (permainan catur China kuno) bersamanya sambil Hua Tuo membedah lengannya.

Semasa Hua Tuo melakukan pembedahan, para panglima bawahan Guan Yu tidak sanggup menyaksikannya, tetapi Guan Yu kekal tenang dan mampu mengalahkan Ma Liang dalam permainan Weqi seolah-olah pembedahan itu tidak pernah berlaku.

Selepas pembedahan, Hua Tuo berjaya menyembuhkan lengan Guan Yu dan menjahitnya selepas menyapu ubat. Guan Yu menggelarkan Hua Tuo sebagai “Dewa Tabib” dan memutuskan untuk memberinya hadiah, tetapi Hua Tuo menolak kerana dia tidak mahu menerima hasil yang disumbangkan dari pepe.ra.ngan yang memecah belahkan manusia.

Namun, hakikat yang sebenarnya adalah peristiwa ini tidak pernah berlaku. Dari segi fakta sejarah, Hua Tuo telah meninggal dunia pada tahun 208 Masehi. Manakala Pertem.puran Fancheng pula berlaku pada tahun 219 Masehi. Dalam sejarah, Hua Tuo dianggap sebagai tokoh pertama yang memperkenalkan teknik pembedahan dalam dunia perubatan China.

Cao Cao Meminjam Golok Tujuh Bintang Dari Wang Yun

Babak ini ada di dalam Bab Keempat. Wang Yun meminjamkan Cao Cao sebilah sen.jata warisan turun temurun keluarganya yang bernama Golok Tujuh Bintang setelah Cao Cao berjanji kepadanya untuk membun.uh Dong Zhuo menggunakan golok tersebut. Tetapi rancangan pembun.uhan itu terbongkar lalu gagal dan Cao Cao menjadi pelarian yang diburu kerajaan.

Babak ini menunjukkan ada sedikit persamaan dengan catatan dari biografi rasmi Cao Cao dalam Rekod Tiga Kerajaan, yang menyatakan bahawa Dong Zhuo ingin melantik Cao Cao sebagai Kolonel Pemberani Tentera Berkuda. Cao Cao merasa tidak selesa mengenainya dan bertindak melarikan diri keluar dari ibu kota melalui penyamaran.

Cao Cao Ditangkap Dan Dibebaskan Oleh Chen Gong

Babak yang juga berlaku dalam bab keempat ini menceritakan bagaimana Cao Cao ditangkap oleh Chen Gong tetapi juga dibebaskan oleh orang yang sama. Ini adalah babak fiksyen.

Dalam novel hikayat, Cao Cao melarikan diri selepas percubaan membun.uh Dong Zhuo gagal, tetapi hebahan notis memburunya telah ditampal di seluruh kawasan kota untuk mencari dan menangkap Cao Cao. Cao Cao kemudian ditemui oleh seorang majistret daerah bernama Chen Gong dan akhirnya dia ditangkap.

Chen Gong pada mulanya mahu mengugut mahu menghantar kepala Cao Cao kepada Dong Zhuo demi menuntut ganjaran besar yang ditawarkan kerajaan, kemudian memutuskan untuk melepaskan Cao Cao dan mengikut Cao Cao dalam perjuangannya.

Tetapi berdasarkan catatan Rekod Tiga Kerajaan, Chen Gong tidak pernah memutuskan untuk berkhidmat kepada Cao Cao sehingga tahun 191 Masehi. Dan walaupun Cao Cao memang dicatatkan pernah ditangkap dan dibebaskan, tetapi bukan oleh Chen Gong.

Lu Meng M.ati Dibun.uh Oleh Roh Guan Yu

Ini antara babak fiksyen yang paling menarik dalam Hikayat Tiga Kerajaan kerana ia menampilkan sisi ketaksuban para penyokong Guan Yu. Kisahnya bermula selepas Lu Meng berjaya mengalahkan dan membun.uh Guan Yu semasa penak.lukan Jingzhou.

Sun Quan mengadakan pesta untuk meraikan kejayaan Lu Meng. Di tengah-tengah pesta, Lu Meng tiba-tiba dirasuk oleh roh Guan Yu dan da.rah tersembur keluar dari mulut dan hidungnya. Tiba-tiba, Lu Meng bangun dan menangkap Sun Quan, tetapi para panglima Sun Quan dengan pantas meluru untuk menyelamatkan Sun Quan. Lu Meng kemudian bersumpah untuk membalas de.ndam sebelum rebah dan m.ati.

Dalam versi fiksyen yang lain, pesta itu dikatakan diadakan oleh Sun Quan dengan tujuan kononnya untuk meraikan kejayaannya, tetapi sebenarnya Sun Quan mahu membu.nu.h Lu Meng kerana marah dengan tindakan membu.nu.h Guan Yu yang pastinya akan menyulitkan lagi perm.usuhan dengan Liu Bei.

Setelah Lu Meng meninggal dunia, Sun Quan mengirimkan kepala Guan Yu kepada Cao Cao sebagai taktik untuk melaga-lagakan Cao Cao dengan Liu Bei sekaligus mengelakkan dirinya dijadikan sasaran kemarahan Liu Bei. Dia juga memaklumkan kepada Liu Bei bahawa dia telah membu.nu.h Lu Meng yang ‘didakwa’ membu.nu.h Guan Yu demi menarik perhatian Cao Cao.

Sayangnya, fakta sejarah menunjukkan bahawa pesta meraikan kejayaan Lu Meng itu tidak pernah diadakan. Bahkan hingga hari ini tidak pernah diketahui siapa sebenarnya yang membu.nu.h Guan Yu, apa yang diketahui hanyalah kem.atian Guan Yu berlaku semasa dia dikejar dan ditangkap oleh tentera Wu.

Manakala Lu Meng pula sebenarnya jatuh sa.kit kerana peny.akit misteri dan Sun Quan sendiri telah berusaha sedaya upaya untuk menyelamatkannya, tetapi Lu Meng tidak mampu bertahan dan meninggal dunia pada usia 41 tahun (219 M).

Selain Lu Meng, beberapa lagi nama yang lain juga pernah dicadangkan sebagai individu yang bertanggungjawab membu.nu.h Guan Yu. Antaranya ialah Gan Ning dan Pan Zhang, serta seorang panglima dari kerajaan Wei iaitu Cao Ren. Bahkan, Zhuge Liang selaku perdana menteri kerajaan Shu yang dipertahankan Guan Yu sendiri juga pernah dicadangkan sebagai berkomplot untuk membu.nu.h Guan Yu.

Selain dari semua perbandingan antara fakta dan fiksyen yang penulis kemukakan di atas ini, ada beratus lagi kisah-kisah yang diceritakan di dalam Hikayat Tiga Kerajaan adalah berstatus fiksyen. Antaranya ialah:

Dan bermacam-macam lagi peristiwa fiksyen yang tidak muat untuk dimasukkan dalam satu artikel ini.

Meskipun begitu, novel ini tidak pernah diterima sebagai fakta secara bulat-bulat oleh rakyat China sendiri, berikutan pendekatan kerajaannya yang tidak berlebihan tetapi tidak pula mengabaikan warisan kebudayaan silam bangsa mereka.

Walau bagaimanapun novel Hikayat Tiga Kerajaan tetap menjadi salah satu karya yang teragung pernah ditulis dalam sejarah, sebaris dengan teks-teks fiksyen dan mitologi yang lain seperti Epik Gilgamesh dari tamadun Parsi mahupun Kisah Dewa Deli Demir dari tamadun Turki.

Jika pembaca ingin membaca sendiri karya penulisan Luo Guanzhong ini, penulis mencadangkan agar dapatkan buku Romance of the Three Kingdoms versi terjemahan bahasa Inggeris yang paling terkini, iaitu yang diterjemahkan oleh Martin Palmer terbitan Penguin Classics. Ia menyediakan konten yang lebih mudah untuk difahami sama ada dari segi isi kandungannya mahu pun puisi-puisi selingan.

RUJUKAN:

Guanzhong, L., & Palmer, M. (2018). The Romance of the Three Kingdoms. Penguin Classics.

Vaughn-Lewis, Steven. (2009). History vs. Fiction in The Romance of the Three Kingdoms. Sino-Platonic Papers.


“ICERD Harus Disokong Demi Menghapuskan Dasar “Perkauman” Di Malaysia – DAP

Baru-baru ini, laman web rasmi DAP (pautan: https://bit.ly/2qBSfEd) mengeluarkan kenyataan rasmi yang mengandungi dalil-dalil DAP harus menyokong ICERD. Kenyataan itu telah dikeluarkan dikeluarkan oleh Chow Yu Hui yang merupakan ADUN TRAS dan Chiong Yoke Kong yang merupakan ADUN bagi kawasan TANAH RATA. Dalam kenyataan itu, mereka menggariskan hujah-hujah mereka kenapa DAP harus menyokong ICERD.

Malangnya, hujah-hujah yang dipaparkan adalah sangat menyedihkan kerana ia seperti sebuah serangan ke atas Hak 153 yang telah lama dipeluk oleh orang Melayu dan Bumiputera yang lain. Meskipun isinya tidak mengambarkan serangan secara terus, namun bait-bait kata dalamnya mengarah ke arah Hak 153. Tidak percaya? Mari ikuti saya menghayati artikel yang mereka tulis. Kita telusuri setiap maksud yang cuba lemparkan dalam dalil-dalil mereka tersendiri kenapa ICERD harus disokong dan diratifikasikan. Perhatikan…

“Dalam “Deklarasi Setapak”, pendirian DAP adalah sangat tegas dan kukuh bahawa warganegara Malaysia tidak harus diasingkan dengan label “bumiputera” dan “bukan bumiputera”. – Petikan Artikel

Kenapa Deklarasi Setapak disebut dalam dalil DAP untuk menyokong ICERD? Jawapannya sudah tentu apabila label bumiputera dibuang daripada rakyat Malaysia, maka secara tidak langsung, segala hak dalam 153 yang termaktub dalam perlembagaan akan hilang.

3 perkara utama iaitu perkhidmatan awam, ekonomi dan pelajaran.

Ia juga secara terperinci menjelaskan bagaimana kerajaan persekutuan mempertahankan kepentingan orang Melayu dan Bumiputera dengan menetapkan kuota untuk kemasukan perkhidmatan awam, biasiswa dan pendidikan awam, pemberian permit dan lesen perniagaan.

Apabila label Bumiputera digugurkan seperti saranan DAP dalam perlembagaan ini digugurkan, apalah lagi ertinya hak 153? Sebab itu dalam ayat awal dalam dalil mereka menyokong ICERD, mereka mengingatkan kita mengenai Deklarasi Setapak yang mereka laungkan sebab ternyata perjuangan mereka-mereka ini dalam memastikan ICERD diratifikasikan tidak lain dan tidak bukan kerana mahu mengacau hak 153.

Dalil mereka yang seterusnya dapat dilihat seperti di bawah:

“Selama berpuluh-puluh tahun ini, DAP kekal menentang dasar asimilasi yang diperkenalkan oleh Barisan Nasional, iaitu dasar “Satu Bangsa, Satu Budaya, Satu Bahasa.” – Petikan Artikel

“Visi DAP adalah membina sebuah masyarakat yang tiada pengasingan di antara warna kulit atau kaum. DAP memperjuangkan masyarakat yang memberi peluang saksama kepada setiap individu untuk mengejar dan merealisasikan impian masing-masing.” – Petikan Artikel

Selepas memulakan ayat mahu menghapuskan label bumiputera dan menolak asimilasi, mereka memberitahu visi mereka adalah untuk menentang pengasingan kaum (label Bumipyutera yang wujud) dan memperjuangkan saksama kepada setiap individu (secara tidak langsung memberitahu kepada kita bahawa hak-hak yang memberikan kelebihan kepada Bumiputera harus dihapuskan dengan ratifikasi ini. Mungkin sebab itu DAP menyebut.

“Maka, sebagai ahli DAP, kami patut memahami erti sebenar dan justifikasi kesamarataan kaum.” – Petikan Artikel

Kesamarataan kaum ini membawa maksud kepada penghapusan hak Bumiputera? Kita perhalusi kenyataan daripada DAP yang seterusnya dibawah:

“Seterusnya, DAP perlu memperbetulkan sistem dan dasar perkauman Barisan Nasional secara beransuran, dan sekali gus menghentikan politik perkauman selama ini.”

Apa sistem dan dasar perkauman secara beransuran ini? Sekolah Cina? Saya yakin bahawa suara DAP bukanlah merujuk kepada sekolah vernakular tersebut. Tentunya dasar dan sistem perkauman ini merujuk kepada semua yang dimiliki oleh orang Melayu seperti UiTM, diskaun membeli rumah sebagai Bumiputera dan seumpama dengannya. Semua yang termaktub dalam 153 yang dirujuk sebagai memperbetulkan sistem dan dasar perkauman Barisan Nasional secara beransuran.

“Jangan sesekali terpengaruh dengan kenyataan bahawa perpaduan rakyat hanya boleh dicapai dengan merendahkan status atau kedudukan kaum masing-masing.” – Petikan Artikel

Bagi mereka, selagi wujud dasar dan sistem yang berkaitan dengan 153 ini, maka perpaduan tidak akan mampu dicapai di Malaysia.

“Sekiranya DAP masih bertekad untuk menjadi sebuah “parti untuk semua rakyat”, caranya bukanlah untuk menggesa rakyat merendahkan status bangsa masing-masing, atau hanya membawa masuk ahli baru yang berlainan kaum.” – Petikan Artikel

Hak 153 dianggap sebagai sebuah dasar yang merendahkan status bangsa masing-masing. Dan kemudian, semua dalil-dalil dan bunga-bunga menentang “ketidaksamarataan” di Malaysia ini diakhiri dengan kesimpulan mereka bahawa semua yang mereka letakkan sebagai ketidakadilan di Malaysia boleh dihapuskan dengan ratifikasi ICERD.

“Ia sepatutnya bermula dengan memberi sokongan di Parlimen atau Kabinet untuk meratifikasikan ICERD. (International Convention on the Elimination of All Forms of Racial Discrimination (ICERD))

Gantikannya dengan dasar yang berkepentingan memelihara hak setiap kaum, agar semua bangsa di Malaysia dapat terus hidup makmur bersama, demi negara yang mendukung prinsip kita semua sama.”

DAP menyeru supaya ICERD diratifikasikan demi membetulan sistem dan dasar perkauman di Malaysia, dan segala dasar-dasar yang memberikan keistimewaan kepada orang Melayu digantikan dengan dasar yang bagi mereka lebih “memelihara hak setiap kaum”.

Jadi, di sini daripada kata-kata DAP ini, segala ketakutan kita semua mengenai ICERD sudah jelas. Ia digesa untuk diratifikasikan kerana mereka menganggap bahawa keistimewaan orang Melayu miliki sebagai sebuah dasar yang perkauman, merendahkan bangsa lain, dan tidak wujud elemen kesamarataan yang mereka mahukan.

Jadi, ini bukan sekarang waktu untuk melaungkan perlembagaan kan ada seperti mana kita selalu tipu diri kita. Ini masa untuk kita umat Melayu tidak kira dari parti apa-apa pun, bersatu hati seperti nenek moyang kita melawan Malayan Union dahulu demi menentang Malayan Union 2.0 ini, supaya hak 153 ini kekal terpelihara sampai bila-bila wujudnya negara Malaysia ini. Pertahankan hak kita sebagai pribumi di Malaysia!

Perlembagaan Singapura turut menyatakan kesediaan kerajaan mereka menjaga orang Melayu, tetapi di manakah Melayu Singapura hari ini? Ada antara mereka yang tidak mampu bertutur dalam Bahasa Melayu pun. Bahasa asing seperti Bahasa Inggeris kini menjadi lidah rasmi mereka! Hak Keistimewaan? Hanya di atas kertas sahaja. Jadi, kalian yang membaca artikel ini, ayuh kita nyatakan sesuatu membantah ICERD.

Mulakan perjuangan anda dengan turunkan tandatangan anda dalam petisyen kami melawan ICERD ini seperti mana dibawah:

Boleh tandatangan bantahan ratifikasi tersebut di petisyen atas talian di sini:
>>https://chn.ge/2OKfHgU
>>https://chn.ge/2OKfHgU
>>https://chn.ge/2OKfHgU


Pengagihan Zakat Kepada Golongan Ar-Riqqab

Umat Islam mempunyai kasih sayang tidak terbatas kepada agama yang mulia ini. Namun sementara ramai yang beramal soleh, ada yang tercicir daripada landasan akidah dan akhlak. Sayang sekali, seruan Allah tidak diendahkan – dan bisikan jahat dijadikan dorongan. Disebabkan itulah adanya gejala-gejala sosial dan keruntuhan akidah masing-masing seperti songsang dan syirik. Tetapi Islam masih lagi membuka pintu bagi golongan yang tercicir ini. Dan salah satu pelampung untuk elakkan mereka tenggelam ialah zakat.

Pada hari ini rakyat Malaysia digegarkan dengan paparan Buletin 1:30 mengenai 9 kategori mudah kata songsang yang layak menerima zakat. Tentu sekali boleh dibayangkan bagaimana kerajaan akan dikecam.

Namun harus ditegaskan bahawasanya perkara ini iaitu Asnaf al-Riqqab bukanlah baharu. Dua orang pensyarah dalam hal ehwal Syariah dan Fiqh pernah berpakat dalam satu kajian bersama seorang Felo Siswazah Syariah. Kajian mereka meneliti status ar-Riqqab sebagai penerima zakat di Malaysia hari ini. Umumnya, ar-Riqqab yang membawa tafsir “perhambaan” sudahpun tidak wujud pada zaman ini. Jika benar, maka perkara ini menimbulkan persoalan mengenai Surah at-Taubah Ayat 60:

“Sesungguhnya sedekah-sedekah (zakat) itu hanyalah untuk orang-orang fakir, dan orang-orang miskin, dan amil-amil yang mengurusnya, dan orang-orang muallaf yang dijinakkan hatinya, dan untuk hamba-hamba yang hendak memerdekakan dirinya (ar-Riqqab), dan orang-orang yang berhutang, dan untuk (dibelanjakan pada) jalan Allah, dan orang-orang musafir (yang keputusan) dalam perjalanan. (Ketetapan hukum yang demikian itu ialah) sebagai satu ketetapan (yang datangnya) dari Allah. Dan (ingatlah) Allah Maha Mengetahui, lagi Maha Bijaksana.” – Qur’an 9:60.

Jika definisi ar-Riqqab hanya tertakluk kepada takrifan hamba sahaya semata-mata, maka mudah kata sebahagian daripada ayat ini sudahpun (nauzubillah) tidak dapat diaplikasikan lagi. Maka kajian tiga ilmuwan ini menyentuh sama ada konsep ar-Riqqab boleh diperluaskan lagi dengan “perhambaan” yang bersesuaian dengan edaran semasa dan tempat. Sesungguhnya jika perhambaan itu sendiri berbeza ikut tempat, apatah lagi situasi yang menghambakan seorang manusia seperti gejala sosial dan akidah.

Maka aplikasi konsep ar-Riqqab ini jika dikembangkan dengan situasi di Malaysia sendiri sudahpun mencapai takrifan yang jauh lebih meluas. Sungguhpun perhambaan sahaya tidak diamalkan Malaysia, tiga negeri iaitu Selangor, Negeri Sembilan dan Terengganu masih aktif mengamalkan agihan zakat ar-Riqqab. Sebahagian ulama di Malaysia meluaskan “ar-Riqqab” itu sendiri untuk dikaitkan dengan pembebasan individu daripada belenggu.

Tiga belenggu telah dicapai persetuuan: 1) masalah sosial, 2) kejahilan dan 3) masalah akidah. Ketiga-tiga negeri ini mempunyai pendekatan yang berbeza. Tetapi cukup jika hanya Selangor sahaja disentuh.

Takrifan ar-Riqqab di Selangor bagi belenggu masalah sosial dan akidah memperluaskan zakat kepada ENAM golongan:

Harus ditekankan bahawa paparan Buletin 1:30 sedang menyentuh tentang kategori keempat. Telahpun diperakui oleh Mufti Selangor sendiri bahawasanya golongan ini layak menerima zakat ar-Riqqab. Tetapi kategori ar-Riqqab masih lagi diteruskan:

Keenam-enam pecahan ini hanyalah bagi golongan yang menempuhi masalah sosial sahaja. Jika ditelusuri masalah akidah, barangkali lebih terkejut kerana pengamal syirik dan khurafat pun dikategorikan sebagai layak.

Kesemua ini telahpun diperakui oleh Majlis Fatwa Negeri Selangor. Dalam sebuah mesyuarat Jawatankuasa Fatwa pada 14 Jun 2011, mereka dikategorikan sebagai penerima agihan Asnaf ar-Riqqab atas faktor menempuhi masalah sosial dan akhlak berdasarkan fatwa:

“Hukum penggunaan wang zakat asnaf riqqab bagi mereka yang terbelenggu dengan masalah sosial dalam menjamin akidah umat Islam agar kembali ke pangkal jalan adalah diharuskan.”

Beberapa jenis sumbangan telahpun dilaksanakan seperti belanja pengurusan dan pentadbiran, kursus program tertentu, perubatan, bantuan kecemasan dan pemulihan serta banyak lagi. Sebanyak RM16.25 juta telahpun dibelanjakan dalam tempoh dua tahun selepas Majlis Fatwa bersetuju dengan perkara ini.

Untuk memudahkan pemahaman, agama Islam telah melontarkan pelampung untuk menyelamatkan golongan hanyut di lautan bergelora supaya dapat dikembalikan dalam kapal yang menuju kejayaan. Keputusan ini telahpun dibuat sejak 2011 lagi.

Sumber: http://ddms.usim.edu.my/bitstream/123456789/9886/1/Pelaksanaan%20Pengagihan%20Zakat%20Kepada%20Asnaf%20Ar%20Riqab%20Di%20Malaysia.pdf


Legenda Bujang Senang Di Sarawak

Bujang Senang bukanlah satu nama yang asing lagi di Sarawak. Terdapat pelbagai versi lagenda bujang senang yang diceritakan kepada umum.

Seperti yang diceritakan kepada wartawan NST dan BH, James Ritchie dan Normah Mullie. Dan statistik serta rekod daripada Pejabat Daerah Sri Aman, Sarawak. Juga sedikit sebanyak dikaut sendiri oleh Rizal Iskandar semasa menetap di Sri Aman sekitar 2003-2006

Musuh-musuh beliau percaya Lungu punya ilmu kebal yang tidak lut parang, lalu menculik isterinya agar rahsia kekebalan Lungu dapat diketahui. Dilema antara kebanggaan suku dan kasih sayang, Lungu datang ke Batang Lupar dengan harapan membebaskan isterinya dan membvnvh penculiknya.

Namun, isteri Lungu ditombak m4ti sebaik dibebaskan, manakala Lungu bertarung berm4ti-m4tian dengan musuhnya sehinggalah ke tepi sungai Batang Lupar. Musuhnya telah mengetahui kelemahan Lungu iaitu kekebalannya musnah tatkala beliau berada di perairan sungai itu.

Lungu ditombak, dipanah dan disula terbalik oleh musuhnya di sungai itu. Mayatnya dan isterinya dibiarkan sehingga tenggelam dek air pasang.

Para dewata yang memberi kesaktian pada Lungu sekali lagi menumpahkan magis ke atas mayatnya dan isterinya, lalu setibanya air pasang Lungu dan isterinya bertukar menjadi buaya besar yang memiliki belang putih dibelakangnya untuk menghantui keturunan pembvnvhnya di Batang Lupar.

Maka lahirlah Bujang Senang, seperti yang diketahui. Nama Bujang Senang sendiri dinamakan bersempena Sungai Senang, salah satu cawangan Batang Lupar dimana buaya itu sering kali dijumpai.

Terus ke masa depan, tahun 1982.

Bangan anak Pali telah dilantik sebagai penghulu Rumah Pali oleh pihak residen Sri Aman. Dua hari sebelum majlis pelantikan rasmi di rumah panjang mereka, beliau dan abangnya, Kebir, berhasrat untuk mencari rezeki di sekitar Batang Lupar.

Menyusuri sungai ke arah hilir, mereka masuk ke kawasan Sungai Sungga, salah sebuah cabang Batang Lupar yang besar itu dan mula mencari udang. Dengan menggunakan sadak (sejenis bekas diperbuat daripada rotan), mereka menyusuri sungai yang berparas pinggang dan mencedok udang.

Hari sudah meninggi, sudahpun tengah hari. Seekor burung embuas (burung raja udang (kingfisher), dalam bahasa Iban) tiba-tiba melintas. Kebir berasa tidak sedap hati, kerana lintasan embuas bermakna sesuatu yang buruk bakal berlaku.

Kebir memanggil adiknya naik ke tebing, tetapi Penghulu Bangan tetap berkeras meneruskan pencarian udang.

Penghulu Bangan mula berpaling ke arah abangnya dan meredah air separas pinggangnya apabila beliau terpijak sesuatu di dasar sungai yang keruh itu.

“Nama utai tok, baka batang… (apakah benda ini, macam batang rupanya)”

Kebir baru saja mahu membalas kata-kata adiknya apabila satu deburan kuat berdentum. Penghulu Bangan hilang dari pandangan. Beberapa saat kemudian, seekor buaya besar gigantic timbul dengan mayat Penghulu Bangan di rahangnya.

Kebir terus terjun dan memeluk ekor besar buaya itu demi menyelamatkan adiknya, tetapi tidak berjaya. Kebir menyedari bahawa buaya itu berbelang putih dibelakang, terus pulang ke rumah panjang dengan perkhabaran buruk.

Operasi mencari berterusan selama 5 hari dengan pihak polis serta Perhilitan turut serta. Suasana sedih menyelubungi rumah panjang itu apabila mayat Penghulu Bangan dibawa pulang hanya bahagian atas sahaja. Tiada tanda-tanda buaya itu serta sisa-sisa mayat ditemui.

Itulah kebangkitan Bujang Senang dan mula diketahui umum. Berikutan itu, polis Sarawak melancarkan ‘Operasi Buaya Gan4s’ di semua sungai-sungai besar yang berpotensi tinggi, seperti Batang Sadong, Samarahan, Lupar, Layar dan Saribas.

Batang Lupar, 1984.

Badong anak Apong, dari Rumah Nyawin tidak jauh dari Sungai Stirau, Batang Lupar sedang sibuk mencedok udang apabila seekor buaya besar membaham beliau dan diperhatikan beberapa penduduk kampung.

Buaya itu dilihat melambung-lambung mayat Badong sebelum menghilangkan diri di dalam sungai. Saksi berkata lebar ekor buaya itu sebesar tong dram dan ada garis putih dibelakang. Usaha diteruskan dan mayat mangsa dijumpai 2 hari kemudian tidak jauh dari tempat kejadian.

Operasi memburu dijalankan lagi tetapi tiada sebarang tangkapan dibuat.

Batang Lupar, 1987.

Seekor burung embuas melintas tatkala Berain anak Tungging sedang mencedok tanah liat di dasar sungai untuk menutup lubang-lubang di perahunya.

Setelah siap, Berain mahu pulang ke tebing apabila seekor buaya besar menariknya ke dalam sungai dan kejadian ini disaksikan sendiri anak saudaranya. Dengan maklumat yang sama seperti sebelumnya, seluruh penduduk sekitar Batang Lupar ketakutan dengan nama Bujang Senang.

Kata beliau, semua mangsa terlibat seperti adiknya, Penghulu Bangan, Badong dan Berain mempunyai pertalian langsung dan ini tidak dipertikaikan.

Menjelang 1989, banyak laporan di akhbar-akhbar tempatan memaparkan kisah kemunculan kerap buaya-buaya besar di sekitar Batang Samarahan dan Batang Sadong, seolah-olah menggambarkan sesuatu bakal berlaku.

Terdapat pelbagai cerita, seperti kononnya Bujang Senang telah berada di sungai-sungai tersebut untuk melunaskan dendamnya bersama buaya-buaya lain.

Seperti kebiasaan, keluarga Bayang akan mudik ke hulu ke arah sawah padi mereka tidak jauh di Sungai Pelaban.

Air ketika itu hendak pasang, dan Dayang membantu ibunya melintasi sungai separas pinggang ke seberang, sebelum dia naik ke tebing. Abang beliau Enie Bayang sudah mula bekerja di kebun sambil ayah mereka hendak ke rumah panjang mengambil kelengkapan.

Awan kelihatan berbalam-balam. Dayang baru saja hendak naik apabila satu deburan kuat menariknya ke dalam sungai. Dayang menjerit sekuat hati dan ibunya terkejut besar apabila anak gadisnya sedang dih3ret seekor buaya besar.

Terpekik terlolong memanggil pertolongan, orang-orang yang ada terus menerpa ke arah ibu Dayang. Abangnya bergegas dan bersama-sama rakannya terus menjalankan operasi menjejak buaya itu.

Rumah Bayang bergegar dengan berita itu, lantas turun ke sungai memburu buaya. Dayang sudah hilang dibawa buaya ke dasar sungai. Bersama-sama mereka, Mandau mula membaca mentera.

Setelah lebih dua jam, Enie, abang mangsa menjumpai mayat adiknya yang masih sempurna di celah-celah puing di salah satu lubuk sungai itu.

Buaya itu kembali dan mengg4nas. Dengan beberapa temb4kan, buaya itu tetap melaw4n.

Oleh kerana besarnya saiz buaya itu, pasti sukar ditewaskan. Tetapi Mandau tetap bermentera dan mula membaling tombak ke kepala buaya, tetapi patah. Awan semakin gelap, air mulai surut.

Buaya besar itu mula melarikan diri ke arah Batang Lupar, tetapi dihalang oleh sebatang kayu besar yang merentangi mulut sungai itu. Buaya itu terus dis3rang, dit3mbak dan ditombak. Buaya itu mengg4nas dan meronta-ronta sehingga pergerakannya menjadi sedikit aneh.

Buaya itu berpusing dan mengelilingi puing-puing kayu seolah tahu kem4tiannya, dan tidak lama kemudian, buaya besar itu menemui ajalnya.

Buaya yang besar ini diangkut ke rumah panjang selama 4 jam perjalanan, dan barulah disedari dibelakangnya ada garisan putih. Inilah dia Bujang Senang yang diperkatakan, dan ramai sekali polis, Perhilitan serta wartawan datang membuat liputan.

Sayangnya bangkai buaya ini dibuang begitu sahaja ke laut tanpa sebarang usaha membawa balik oleh pihak muzium, cuma kepalanya sahaja telah dibawa pulang oleh Johnson Jong untuk tatapan umum di ladang buayanya di Siburan, Sarawak.

Ada yang mempertikaikan kesahihan buaya yang ditangkap, kerana ada yang berpendapat buaya itu bukanlah Bujang Senang, dan pelbagai cerita lagi.

Ada sesetengah masyarakat Iban di sepanjang Batang Lupar mempercayai Bujang Senang masih hidup, lebih besar dan sentiasa berada di sungai itu.

Kisah Kedua

Kemunculan semula Bujang Senang, buaya jantan yang dipercayai oleh masyarakat tempatan berukuran 20 kaki panjang (enam meter) dan empat kaki (1.2 meter) lebar, bermula pada tahun 1982 apabila reptilia itu membaham Penghulu Bangan dari Rumah Panjang Pali di Sri Aman.

Pada masa itu, Penghulu Bangan bersama abangnya Kebir sedang asyik menangguk udang di Sungai Sungga, cabang Batang Lupar sebelum dia terpijak sesuatu di dasar sungai.
Sepantas kilat, seekor buaya besar timbul dengan tubuh Penghulu Bangan di rahangnya.

Kebir yang dari tadi memerhati dari tebing terus terjun dan memeluk ekor buaya itu demi menyelamatkan adiknya tetapi tidak berjaya.

Ketika itulah Kebir menyedari buaya itu mempunyai belang putih di belakangnya. Warna itu pula kelihatan berkilau-kilauan.

Operasi mencari mayat Penghulu Bangan berterusan selama lima hari tetapi cuma bahagian atas mayat lelaki itu ditemui. Berikutan itu, polis Sarawak melancarkan ‘Operasi Buaya G4nas’ di semua sungai besar di negeri itu seperti Batang Sadong, Samarahan, Lupar, Layar dan Saribas.

Operasi itu gagal dan Bujang Senang terus mengg4nas. Di antara tahun 1982 hingga 1991, sebanyak 13 orang menjadi mangsa kebuasan Bujang Senang.

Pada Mei 1992, Bujang Senang menyambar mangsa ke-14, Dayang anak Bayang, 20, ketika gadis Iban itu menyeberang Sungai Pelaban, cabang Batang Lupar bersama ibunya.

Air Sungai Pelaban hanya sedalam separas pinggang tetapi sebaik sahaja ibunya naik ke tebing, tiba-tiba satu deburan kuat menyebabkan Dayang hilang daripada pandangan.

Abang Dayang, Enie Bayang dengan bantuan rakan-rakannya segera membantu. Bersama mereka ialah si bomoh Mandau yang tidak henti-henti membaca mantera.Setelah lebih dua jam, Enie menjumpai mayat adiknya yang masih sempurna di celah-celah puing di salah satu lubuk sungai itu.

Entah kenapa, buaya itu timbul semula di permukaan sungai. Mandau pantas melemparkan lembing ke kepala buaya itu malangnya lembing itu patah.

Beberapa das temb4kan yang dilepaskan Enie pula gagal membvnvhnya. Buaya itu melarikan diri ke arah Batang Lupar namun terhalang oleh sebatang kayu besar yang merentangi mulut Sungai Pelaban.

Ketika itulah penduduk dari tiga buah kampung iaitu Pelaban, Suduku dan Lingga mengepungnya. Sebanyak 40 das temb4kan dilepaskan dengan 22 daripadanya tepat di kepala haiwan itu. Semua temb4kan itu menggunakan peluru paku sepanjang 10 sentimeter.

Buaya itu menemui ajal dan bangkainya diangkut ke rumah panjang selama empat jam perjalanan. Selepas itu barulah disedari di belakangnya ada garisan putih. Penduduk percaya itulah Bujang Senang yang diperkatakan orang selama ini.

Pengerusi Jawatankuasa Kemajuan dan Keselamatan Kampung, Kampung Lingga, Awang Mahda Pengiran Mat mengesahkan buaya yang dibvnvh itu seekor buaya jantan.

Katanya, orang yang membelah perut buaya itu menemui tulang dan rambut yang tidak dapat dipastikan kepunyaan manusia atau binatang, selain timah dan tali nilon.
Buaya itu berukuran 5.46 meter (18.5 kaki) panjang dengan lilitan perut 2.12 meter (6.9 kaki).

Berita kem4tian Bujang Senang itu mengejutkan rakyat Malaysia selepas ia disiarkan akhbar-akhbar arus perdana. Malangnya bangkai buaya itu dibuang ke sungai begitu sahaja.

Sesetengah masyarakat di pedalaman Sarawak percaya Bujang Senang masih hidup malah bersaiz lebih besar sekarang.

Hanya beberapa hari kemudian kepalanya dikerat dan dibawa pulang oleh seorang lelaki, Johnson Jong untuk tatapan umum di ladang buayanya di Siburan, Sarawak.

Johnson, 65, percaya buaya itu adalah Bujang Senang seperti yang didakwa penduduk.

“Itulah kali pertama saya berjumpa dengan buaya yang mempunyai jalur putih di belakangnya,” imbau Johnson yang membuka Ladang Buaya Jong sejak tahun 1963 lagi.

Kurator Sejarah Zoologi dan Semula Jadi Muzium Sarawak, Dr. Charles Leh berkata, sungai-sungai di Sarawak sememangnya terdapat banyak sarang buaya.

“Mengikut sejarah, buaya sudah wujud sejak lebih 160 juta tahun lalu. Jadi kewujudan banyak buaya besar di Sarawak adalah perkara biasa. Jalur putih di belakang buaya yang didakwa Bujang Senang itu berkemungkinan seekor buaya separa albino,” ujarnya.

Apa pun, ada orang yang mempertikaikan kesahihan Bujang Senang sudah m4ti.
Malah terdapat masyarakat Iban di sepanjang Batang Lupar percaya Bujang Senang masih hidup malah bersaiz lebih besar.

Oleh kerana itulah jika pukat mereka terjerat anak buaya, mereka akan melepaskannya sambil memohon maaf. Ini semua bagi mengelakkan kejadian yang tidak diingini berlaku pada mereka dan keturunan mereka.

Artikel ini juga boleh dibaca versi bebenang di Twitter oleh penulis yang sama, Mat Hades. Klik sini untuk ke Twitter.


Jom Jadi Ulama

Hendak menjadi ulama tidaklah semudah mengucapkan “Kamu Kafir, Itu Haram, Ini Palsu”. Sedangkan hendak menjadi juruterbang atau doktor pun mempunyai disiplin dan syarat-syarat tertentu kerana melibatkan hidup-mati manusia, inikan pula ingin menjadi ulama yang melibatkan syurga-neraka DIRI SENDIRI & UMAT.

Ulama merupakan jamak (kata ganda) bagi Alim iaitu mufrad (kata tunggal) baginya. Ianya berkait rapat dengan perkataan Ilmu. Maka bolehlah dikatakan bahawa seorang Ulama itu adalah manusia yang memiliki Ilmu-Ilmu. Walaubagaimanapun, menurut istilah, perkataan ulama ini selalunya sering dikhususkan kepada seorang ilmuwan dalam hal ehwal agama Islam.

Mereka digelar dengan gelaran Alim (mengetahui) adalah kerana mereka mengetahui ilmu-ilmu yang terkandung dalam al-Quran dan Hadis.

Mereka dikatakan “mengetahui” akan ilmu-ilmu tersebut adalah kerana mereka “memahami” akannya. Ini kerana rasulullah bersabda, “Jika Allah inginkan kebaikan kepada hambanya, pasti Dia akan memahamkan seseorang itu akan urusan (ilmu) Agama”.

Seseorang itu hanya akan memahami agama apabila dalam dirinya memiliki hikmah (kebijaksanaan/wisdom). Sesungguhnya, terdapat 5 ayat dalam al-Quran yang menggandingkan perkataan Kitabullah dan “Hikmah”. Hikmah pula hanya akan akan tercipta apabila seseorang itu memiliki hati dan akal yang bersih. Sesungguhnya ilmu itu cahaya, mana mungkin ilmu boleh bersama dengan kegelapan dalam hati.

Hati dan akal yang suci pula hanya akan muncul apabila seseorang itu kuat mengamalkan Sunnah Rasulullah. Kerana inilah, kita sering mendengar riwayat-riwayat yang mengisahkan tentang kesolehan para ulama. Kesolehan dan ketakwaan ulama adalah kerana mereka memiliki “khasyah” iaitu rasa takut kepada Allah. Oleh itu, benarlah firman Allah dalam al-Quran yang bermaksud, “Sebenarnya yang takut kepada Allah dari kalangan hamba-hambaNya hanyalah ulama”.

Setelah seseorang memiliki kesemua ciri-ciri ini, barulah mereka layak digelar ulama dengan ilmu-ilmu yang dimiliki. Hanya mereka inilah yang layak mendapat pengiktirafan sebagai “Ulama Pewaris Nabi”. Seseorang yang tidak memiliki hal tersebut, tidak layak berbicara soal agama yang mendalam apatah lagi untuk digelar sebagai ulama.

Sesungguhnya Rasulullah pernah bersabda, “Barangsiapa menghuraikan Al-Quran dengan akal fikirannya sendiri dan merasa benar, maka sesungguhnya dia telah berbuat kesalahan” (HR. Ahmad).

Dari Ibnu Abbas Rasulullah Saw bersabda, ”Barangsiapa yg berkata mengenai Al-Quran tanpa ilmu maka dia menyediakan tempatnya sendiri di dalam neraka” (HR.Tirmidzi).

Seseorang yang ingin berkelayakan untuk menjadi ulama, perlulah menguasai beberapa disiplin ilmu asas. Bukan hanya semberono bercakap dan menjadi keyboard warrior lalu bergaduh di laman sosial sosial seolah-olah dialah sahaja yang teralim di dunia ini. Antara ilmu yang perlu dipelajari oleh seseorang ulama adalah:

Ilmu al-Quran :
1) Makhraj Huruf dan Tajwid
2) Fasohah
3) Tarannum
4) Qiraat
5) Maratib al-Tilawah (Tahkik, Tartil, Tadwir dan Tahdir)
6) Tafsir
7) Asbabul Nuzul
8) Tawarikh an-Nuzul
9) Auqat wa Mawathin an-Nuzul
10) Rasm al-Quran
11) Naskh wal Mansukh
12) Fawatih as-Suwar
13) ‘Irab
14) Bada’i
15) Wujh wa an-Nazha’ir
16) Makrifatil Muhkam wal Mutasyabihat
17) Gharibil Quran
18) Tanasubi ayatul Quran
19) Amsalul Quran
20) Jidalul Quran
21) Qasasul Quran
22) Aqsamul Quran
23) ‘Ijazul Quran
24) Adab Tilawatul Quran

Ilmu Hadis
1) Riwayah
2) Dirayah
3) Rijalul Hadis
4) Asbabul Wurud
5) Jarhi wat Ta’dil
6) Fannul Mubhamat
7) Tasyhif wat Tahrif
8) Ilal al-Hadis
9) Nasakh wal Mansukh
10) Gharibil Hadis
11) Talfiqil Hadis
12) Mustalah Ahlul Hadis
13) Mukhtalif

Oleh kerana al-Quran dan al-Hadis ini berasal dalam bahasa Arab yang tinggi mutunya, maka ilmu bahasa Arab juga perlu dikuasai agar makna yang hendak disampaikan oleh al-Quran dan al-Hadis benar-benar difahami. Antara ilmu yang perlu dipelajari bagi memahami bahasa Arab ialah seperti berikut :

Ilmu Bahasa Arab
1) Nahu
2) Saraf
3) Isytiqaq
4) Al-‘Arudh
5) Qawafi
6) Qardus Syi’ri
7) Insyaa
8) Mukhadarat
9) Khat
10) Badi’ (Balaghah)
11) Bayan (Balaghah)
12) Ma’ani (Balaghah)

Selain ilmu-ilmu tersebut, seseorang itu perlu mengetahui kesemua disiplin ilmu usul Fiqah, ilmu Qawaidul Fiqhiyyah serta penguasaan ilmu Mantiq, Maqulat Asyarah dan sebagainya. Seseorang itu juga perlu tahu membezakan antara hal-hal Usul dan Furu’. Dia juga perlu mengetahui fatwa-fatwa ulama silam mengenai sesuatu permasalahan sama ada sudah diijma’ atau masih lagi diperbahaskan.

Dia juga perlu tahu perbezaan antara pendapat peribadi seorang mujtahid (ikhtiyarat) dan keputusan muktamad ijtihad para ulama Mujtahidin. Sebagai fuqaha, seseorang itu perlu kenal pasti sesuatu fatwa itu samaada ianya Qaul Muktamad atau Qaul lemah. Beliau juga perlu tahu samaada fatwa itu merupakan Ijma’ (sepakat semua mazhab) atau Ittifaq (sepakat sebahagian kumpulan ulama) atau jumhur (pilihan majoriti ulama).

Sebagai contoh, sesuatu masalah itu mungkin telah dihukumkan dengan satu fatwa Ijma’ dari seluruh ulama Ahlus Sunnah Wal Jamaah samaada dari mazhab Hanafi, Maliki, Syafie, Hanbali dan mazhab-mazhab yang telah pupus. Atau mungkin masalah tersebut telah dihukumkan dengan suatu fatwa yang Ittifaq iaitu hanya sepakat oleh kumpulan fuqaha mazhab Syafie namun dalam mazhab Hanbali, mereka berittifaq dengan hukum yang lain dalam masalah yang sama. Jika fuqaha mazhab Hanafi dan mazhab Maliki bersependapat dengan padangan fuqaha mazhab Syafie, maka fatwa tersebut tergolong sebagai pandangan Jumhur Ulama.

Maka hal ini amatlah sulit untuk dikenal pasti kecuali bagi yang ahli pada bab ini. Adapun jika sesuatu masalah itu menjadi ikhtilaf dalam kalangan ulama sesama mazhab, maka perlulah seseorang itu bezakan turuq pandangan untuk memilih salah satu pandangan antara dua.

Walaubagaimanapun, kesemua ilmu yang disebut ini perlulah dibelajar secara talaqqi. Talaqqi perlu diadakan dengan menghadap guru dan menadah kitab dari kulit ke kulit dihadapannya. Talaqqi ialah pengajian yang berpegang kepada 5 Rukun ilmu. 5 rukun ilmu adalah:

1) Syeikh mursyid yang bersanad
2) Kitab yang muktabar
3) Manhaj yang benar
4) Murid yang beradab
5) suasana ilmiah

Pengajian Talaqqi ini perlu lah mempunyai Sanad. Sanad adalah rantaian salasilah guru kepada guru yang sampai kepada Rasulullah tanpa putus sebagai tanda autoriti dalam pengambilan ilmu.

Setiap satu disiplin ilmu ini perlu melalui 3 peringkat iaitu “mubtadi” (permulaan), “mutawasit” (pertengahan) & “muntahi” (tertinggi). Terdapat kitab-kitab khusus yang membincangkan disiplin ilmu berkenaan dalam setiap peringkat tersebut. Dalam satu peringkat, terdapat beberapa majlis Talaqqi yang perlu dilalui sebelum khatam dan mendapat Sanad. Bayangkanlah betapa lamanya perlu kita menuntut ilmu sebelum boleh berangan-angan untuk digelar sebagai Ulama.

Dalam Mukadimah Sahih Muslim, Imam Muslim meriwayatkan dari Imam Abdullah bin Al Mubarak, yang berkata, “Isnad itu sebahagian dari agama. Jika tidak kerana isnad, setiap orang akan berkata apa saja yang dikehendakinya (dalam urusan agama, tanpa ilmu mendalam tentangnya).”

Imam Ibnu Sirin berkata, “Ilmu itu adalah agama, maka perhatikanlah dari siapa kamu mengambil agamamu (ilmu agama tersebut).”

Ibn Abdil Bar meriwayatkan dari Imam Al-Auza’i bahwasanya dia berkata, “Tidaklah hilang ilmu (agama) melainkan dengan hilangnya sanad-sanad (ilmu agama tersebut).”

Imam Sufyan Ats-Tsauri berkata, “Sanad adalah senjata seorang mukmin. Bila dia tidak memiliki senjata, dengan apa dia akan berperang?”.

Letihkan membaca?
Maka lebih letih ulama-ulama menuntut ilmu sewaktu mereka bergelar PELAJAR suatu ketika dahulu. Bayangkanlah betapa lamanya perlu kita menuntut ilmu sebelum boleh berangan-angan untuk digelar sebagai Ulama. Oleh kerana artikel ini cenderung berkaitan ilmu-ilmu yang perlu dituntut bagi menjadi seorang ulama, maka sepatutnya artikel ini bertajuk “JOM PERGI MENGAJI”

Gambar : Al-Alim Al-Allamah Al-Arif Billah Al-Faqih wa Sufi Al-Muhaddith Professor Dr Syeikh Sayyid Muhammad bin Alawi al-Maliki al-Hassani al-Makki. Beliau merupakan guru yang tersangat alim dan memiliki ramai anak murid terutama yang berasal dari Malaysia, Indonesia & Fathani yang kini menjadi guru pondok di tanah air masing-masing.


Falsafah Sakura Dalam Masyarakat Jepun

Memasuki penghujung bulan Mac, maka tibalah musim bunga ceri (‘cherry blossom’) atau sakura (桜) di Jepun. Orang Jepun mempunyai tradisi Hanami (花見) yang bertujuan untuk meraikan ketibaan musim sakura. ‘Hana’ bermaksud bunga, ‘mi’ bermaksud lihat, jadi ‘Hanami’ itu pesta melihat bunga. Amalan Hanami mempunyai sejarah yang begitu lama, telah pun dicatat dalam penulisan sejarah Jepun yang terawal iaitu Kojiki yang diterbitkan pada tahun 712.

Permulaan musim pembungaan sakura berbeza-beza mengikut kawasan: 21 Mac di Tokyo, 30 Mac di Kansai (Osaka, Kyoto), awal April di bandar-bandar yang utara sedikit seperti Sendai dan awal Mei bagi Hokkaido di utara sekali. Bunga sakura mampu bertahan 2 minggu dan orang Jepun akan mengambil kesempatan musim Hanami untuk beristirehat dan menikmati pemandangan sakura yang mekar. Selalunya orang Jepun akan buat piknik dengan sahabat handai di bawah pokok sakura di taman-taman seperti Ueno Park dan Yoyogi Park di Tokyo.

Kita sudah biasa mendengar ungkapan ‘Bahasa adalah jiwa bangsa’. Bagi orang Jepun, bunga juga roh bangsa yang mencerminkan budi dan jati diri bangsa Jepun/Yamato. Walaupun bunga kebangsaan Jepun secara rasmi ialah bunga kekwa (kikuka) yang melambangkan Maharaja, namun sakura lebih mendapat tempat di hati orang Jepun.

Seorang pemuisi Jepun klasik yang bernama Motoori Norinaga (1730-1801) pernah mengubah waka (puisi Jepun) yang mempunyai rangkap yang berbunyi ‘Barang siapa yang bertanyakan sanubari Yamato dari Shikishima, balasnya bunga sakura pergunungan yang harum pada sinaran pagi’ (敷島の大和心を人問わば、朝日に匂う山桜花 – Shikishima no Yamato-gokoro wo hito towaba, asahi ni niō yamazakura-bana).

Sakura membentuk jiwa bangsa Jepun dengan memberi makna diri (imi, 意味) kepada orang Jepun, melalui tiga fasa kehidupannya: mekar, gugur dan tumbuh kembali. Bagi orang Jepun, ia melambangkan hidup, mati, dan hidup baru.
Sakura memperingatkan orang Jepun tentang HIDUP. Hidup manusia umpama hidup sakura, hidup adalah singkat dan pasti ada penghujungnya. Walaupun hidup sakura begitu singkat, ia mampu menghiburkan manusia melalui keindahannya. Manusia pun patut mencontohi sakura dengan memanfaatkan hidup yang singkat, memberikan yang terbaik kepada orang lain.

Sakura tidak cuba menjadi luar biasa tetapi hanya memainkan peranannya sendiri. Namun apabila semua bunga sakura kembang pada masa yang sama, ia mencipta keindahan yang luar biasa. Orang Jepun tidak cuba menjadi wira individu, tetapi mereka melakukan tanggungjawab masing-masing secara jujur. Tak kisah anda seorang eksekutif syarikat atau anda seorang pemandu tren, yang penting anda memberikan yang terbaik. Dan secara bersama, mereka mencipta keajaiban (kiseki, 奇跡).

Sakura memperingatkan orang Jepun tentang MATI. Sakura memberi peringatan bahawa hidup itu fana (mujō, 無常). Semua orang akan mati. Tapi adakah kematian kita itu signifikan? Orang Jepun secara amnya tidak takut mati, yang mereka takut ialah tiada orang mengenang mereka setelah mereka sudah tidak ada lagi. Lebih baik gugur seperti sakura, gugur dalam keadaan indah. Orang Jepun obses dengan cara bunuh diri seppuku (切腹) atau hara-kiri (腹切り) kerana titisan darah itu umpama kuntum sakura yang gugur.

Apabila angkatan Kamikaze pertama kali digunakan dalam Pertempuran Laut Filipina (Jun 1944), angkatan ini disusun atur menjadi empat unit bernama ‘Shikishima’, ‘Yamato’, ‘Asahi’, dan ‘Yamazakura’. Guess what? Keempat-empat namanya dipetik dari rangkap puisi Norinaga mengenai sakura. Mereka berani mati kerana cita-cita mereka adalah untuk gugur seperti sakura, gugur sebagai bunga bangsa.

Sakura memperingatkan orang Jepun tentang HIDUP BARU, harapan dan optimisme. Kematian adalah jambatan menuju kehidupan baru. Musim sakura ialah masa untuk membuka buku baru, nafas baru, episod baru dalam hidup. Orang Jepun memilih April sebagai permulaan persekolahan. Syarikat-syarikat juga akan membuat majlis masuk kerja dan mengambil pekerja baru. Orang Jepun yang kuat kerja juga memberi kelonggaran kepada pekerjanya untuk ber-Hanami.

Orang Jepun adalah pemaaf, mereka mudah ‘move on’. Orang hairan mengapa majoriti orang Jepun tidak berdendam dengan Amerika walaupun berpuluh-puluh ribu rakyat dibunuh oleh bom Amerika. Bagi orang Jepun, itu perkara yang sudah berlalu, yang penting ialah masa depan. Orang Jepun masih mampu bangkit semula (berbunga semula). Syiling 100 Yen yang diguna sejak tahun 1967 mempunyai ukiran sakura, sebagai pendorong semangat kepada orang Jepun untuk membangunkan semula ekonomi mereka.
Bangsa Jepun menjadi hebat melalui penghayatan makna di sebalik sakura.

Tidakkah orang yang berakal ialah orang yang merenung dan belajar dari alam kejadian-Nya?

Bacaan lanjut:

Emiko Ohnuki-Tierney. (2002). Kamikaze, Cherry Blossoms and Nationalisms.

Lagu-lagu J-Pop pasal sakura:

Naotaro Moriyama. (2003). Sakura.
Ikimono Gakari. (2006). Sakura.
GReeeeN. (2013). Sakura Color.


Putin: Tsar Moden Russia

Hari ini Russia mengadakan referendum mengenai cadangan pindaan perlembagaan yang akan membolehkan Vladimir Putin untuk sambung lagi 2 penggal sebagai Presiden Russia. Kalau pindaan lulus (sudah pasti akan lulus), Putin akan boleh berkuasa sampai tahun 2036.

Perlembagaan Russia tahun 1993 menetapkan bahawa presiden tak boleh pegang lebih dari 2 penggal secara berturut-turut (подряд).

Putin sekarang dalam penggal ke-2 nya (2018-2024), jadi by law dia perlu berundur pada 2024 nanti.

Putin dah pernah pegang 2 penggal sebagai presiden dari 2000-2008 (1 penggal 4 tahun). Selepas penggal ke-2 dia tamat pada 2008, dia dilantik jadi PM di bawah Presiden Dmitry Medvedev.

Kemudian pada 2012, Putin bertanding lagi. Menang, dia lantik pula Medvedev jadi PM.

Perlembagaan juga dipinda sebelum pilihanraya, memanjangkan tempoh penggal dari 4 jadi 6 tahun. So penggal Putin bermula 2012, tamat 2018. Tahun 2018, Putin menang lagi, sambung penggal ke-2 sehingga 2024.

Tapi nampaknya Putin belum puas. Kalau ikut perlembagaan, Putin boleh jadi presiden lagi, cuma kena tunggu 2030. Lama sangat.

So pada 16 Januari 2020, Putin bercadang supaya perlembagaan dipinda dengan membuang perkataan “berturut-turut”.

Dengan itu, presiden selepas ini hanya boleh pegang 2 penggal maksimum. Tapi bagi mantan presiden (Putin dan Medvedev), penggal-penggal sebelum ini tak akan diambil kira, jadi kosong balik. So Putin akan dapat pegang lagi 2 penggal selepas 2024, sampai 2036.

Cadangan Putin menyebabkan Medvedev resign sebagai PM. Medvedev tu mentee dan kawan sekampung Putin, pun tak tahan dengan kegilaan kuasa Putin. Tapi Medvedev masih ada jawatan Timbalan Pengerusi Majlis Keselamatan. So maybe dia resign tu wayang je kot.

Dan sebenarnya pindaan perlembagaan tak perlu pun melalui referendum. Tapi Putin nak dapatkan mandat rakyat. So nanti kalau betul dia sambung jadi presiden orang tak boleh bising. Pandai Putin main.

Dalam sejarah Russia, hanya Ivan the Terrible (1533-1584, 51 tahun), Ivan III (1462-1505, 43 tahun), Peter the Great (1682-1725, 43 tahun), Catherine the Great (1762-1796, 34 tahun) dan Josef Stalin (1922-1953, 31 tahun) lebih lama berkuasa dari Putin.

Selain Stalin (pemimpin komunis), semua adalah tsar (gelaran bagi raja Russia). So orang pun buat lawak Putin nak jadi tsar, nak jadi Vladimir the Great.

Of course Putin tak mampu jadi tsar, dan dia tak akan ada dinasti politik sendiri. Putin tak ada anak laki, kedua-dua anak perempuannya bukan orang politik: Maria kerja doktor, Katerina penari akrobat.

Cuma Putin & penyokongnya tak berapa yakin successor dia dapat memimpin Russia ke arah yang dia nak: sebuah kuasa besar (velikaya derzhava) yang dipimpin oleh kerajaan kuat (silnaya ruka), bukan negara failed state dengan kerajaan lemah macam zaman Boris Yeltsin (1991-1999).

Yeltsin adalah presiden Russia pertama selepas kejatuhan rejim komunis Soviet Union pada tahun 1991. Tapi kegagalannya untuk menguruskan negara menjadikan dia seorang yang tak popular: sebelum dia digantikan oleh Putin, hanya 2% rakyat je yang sokong dia.

Yeltsin cuba mengubah sistem ekonomi Russia dari sosialisme kepada kapitalisme tapi gagal. Nilai matawang jatuh merudum, kerajaan terpaksa “default” hutangnya pada tahun 1998 (kira macam “bankrap” lah, tapi tak ada istilah “negara bankrap” dalam ekonomi).

Untuk mempercepatkan penswastaan, Yeltsin jual aset-aset milik kerajaan zaman Soviet kepada kroni-kroninya.

Golongan ini dikenali sebagai oligarch (олигархи). “Oligo” bermaksud “a few”, so a few yang rapat dengan Yeltsin je jadi kaya raya.

Boris Berezovksy adalah “raja” di kalangan semua oligarch.

Roman Abramovich (pemilik kelab bola sepak Chelsea) pun jadi kaya raya melalui hubungannya dengan Berezovsky yang membolehkan dia menguasai sektor keluli dan aluminium.

Sementara itu, Yeltsin juga gagal menundukkan separatis di Chechnya (kawasan majoriti penduduk Muslim) dalam P3rang Chechnya 1994-1996. Russia adalah negara multi-etnik. Kalau Chechnya pun gagal ditundukkan, maka ia berisiko mengundang lebih banyak gerakan separatis.

Negara bermacam masalah, tapi Yeltsin cuma tau mabuk vodka siang malam, menyerahkan semua urusan negara kepada anak perempuannya Tatyana dan menantunya Valentin Yumashev. Maka muncul lah golongan “Siloviki” (силовики́) yang menentang Yeltsin.

Siloviki cenderung kepada pemerintahan authoritarian atau “strong state” (silnaya ruka), berbanding “weak state” Yeltsin. Strong state memerlukan pemimpin yang berkuku besi, dan kerajaan ada kawalan ke atas ekonomi dan masyarakat.

Siloviki bukan komunis, lebih kepada tradisionalis-konservatif. Latar belakang Siloviki dalam tentera & polis buat diorang lebih suka mengawal, melihat pembaharuan Yeltsin akan mengancam keselamatan negara.

Diorang benci oligarch yang bermotifkan keuntungan dan sanggup jual bisnes dalam sektor kritikal (seperti minyak) kepada negara asing.

Putin adalah seorang Siloviki dengan latar belakangnya sebagai ejen khas KGB (kira macam SB lah) selama 16 tahun dan kemudian pengarah FSB dari Julai 1998 hingga Mac 1999.

Ini ID palsu Putin menyamar sebagai orang Jerman Timur.

Kalau perasan, tangan kanan Putin tak bergerak masa berjalan. Sebab dia dah biasa time jadi SB kena sentiasa ready untuk cabut pistol dari pinggang. Orang panggil “gunslinger’s gait”.

Tapi di luar jangkaan ramai, Putin dilantik oleh Yeltsin sebagai PM pada Ogos 1999 dan kemudian sebagai presiden pada 31 Disember 1999. Mungkin sebab dia nampak Putin ni Siloviki muka paling nerd, plus tak dikenali ramai dan tak popular, senang nak dikawal.

Ia juga boleh dilihat sebagai strategi guna Siloviki untuk “screw” Siloviki yang lebih lantang seperti Yevgeny Primakov, bekas pengarah Foreign Intelligence Service dan PM Russia dari September 1998 hingga Mei 1999.

Yeltsin takut kalau dia kalah dalam pilihanraya presiden Mac 2000, Siloviki ini akan siasat & penjarakan dia. Jadi dia serahkan jawatan presiden kepada Putin sebelum pilihanraya. Pada masa yang sama letak orang dia untuk “jaga” Putin elok2 untuk pastikan dia x kacau kroni2 dia.

Antaranya orang-orang Yeltsin yang mengelilingi Putin ialah Alexander Voloshin (abang botak dalam gambar) yang pegang jawatan Chief of Staff dan Mikhail Kasyanov sebagai PM.

Putin mula-mula pun nampak jenis yang dengar cakap. Tak lama selepas Putin jadi presiden, dia berhentikan siasatan ke atas tuduhan korupsi Yeltsin. Jadi kroni-kroni Yeltsin seperti Berezovsky pun ready nak pump duit untuk tolong Putin masa pilihanraya presiden Mac 2000.

Tapi Putin ada game dia sendiri. Dia tau dia tak mampu nak cabar Yeltsin dan oligarch. Duit tak ada, kuasa pun tak kukuh, bila-bila boleh kena cantas. Siloviki pun tak nak angkat dia jadi ketua. Jadi apa yang dia boleh buat adalah fokus kepada isu Chechnya.

Pada Ogos 1999 (semasa Putin dilantik sebagai PM), separatis Chechnya telah menceroboh Dagestan, sebuah lagi kawasan majoriti Muslim. Kemudian pada September, beberapa letupan bom berlaku di Moscow, Buynaksk dan Volgodonsk, mengorbankan lebih 300 nyawa.

Putin mendakwa separatis sebagai dalang disebalik letupan & menjadikan ia alasan untuk melancarkan P3rang Chechnya Kedua pada Oktober.

Berbeza dengan Yeltsin, Putin terrer berp3rang, by Februari 2000 tentera berjaya menawan Grozny, ibu kota Chechnya. Kerajaan separatis jatuh.

Approval rating Putin terus naik dari 31% masa baru-baru jadi PM kepada 80% di awal 2000, membolehkan Putin menang pilihanraya presiden pada Mac 2000 dengan 53% undian popular.

Now dah dapat mandat rakyat, baru Putin boleh mengorak langkahnya.

Putin bermula dengan Vladimir Gusinsky yang control media. Putin penjarakan Gusinsky pada Jun 2000, & membenarkan dia ke London selepas dia bersetuju untuk jual syarikat medianya kepada kerajaan.

Lepas kawal media, Putin sasarkan oligarch yang pegang sektor strategik seperti minyak. Mikhail Khodorkovsky, pemilik Yukos (syarikat minyak ke-2 besar di Russia) dipenjarakan dan asetnya dirampas dan disatukan dengan Rosneft milik kerajaan Russia.

Jadi apabila harga minyak makin naik selepas P3rang Iraq tahun 2003, Russia jadi makin masyuk dan pendapatan kerajaan makin banyak.

Ada media, ada duit, barulah sampai masanya untuk “purge”. Satu per satu oligarch jatuh, termasuk Berezovsky. Samada masuk penjara, atau mencari suaka di luar negara.

Nak selamat, kena jadi good boy sokong Putin, macam Abramovich, Oleg Deripaska dan Vladimir Potanin.

By 2004, semua orang Yeltsin di keliling Putin dibuang dan digantikan dengan inner circle Putin yang terdiri daripada Siloviki dan juga Pitertsy (geng Saint Petersburg), kawan-kawan sekampung.

Medvedev (geng Saint Petersburg) menggantikan Voloshin sebagai Chief of Staff. Mikhail Fradkov (geng Siloviki) gantikan Kasyanov sebagai PM, dibantu oleh Medvedev (DPM 1) dan Sergei Ivanov (DPM 2, Siloviki).

Yeltsin tidak lagi berpengaruh ke atas Putin sehingga dia meninggal dunia pada 2007.

Keselamatan dalaman dah terjamin, ekonomi dah stabil, kuasa dah kukuh, maka sampailah masa untuk project power di luar pulak.

Antara benda yang Siloviki termasuk Putin tak puas hati adalah pembesaran Pertubuhan Perjanjian Atlantik Utara (NATO).

NATO adalah pakatan yang ditubuhkan oleh US pada 1949 untuk membendung komunisme Soviet. Kalau ikutkan, Soviet dah tak wujud. Tak perlu ada NATO lagi.

Tapi yang sebaliknya berlaku, US terus menerima ahli-ahli baharu ke dalam NATO, kesemuanya negara jiran Russia yang merupakan bekas negara komunis dan juga bekas wilayah Soviet. So nampak sangat NATO sebenarnya bukan anti-komunis, tapi anti-Russia.

Jadi Putin pun balas dengan menubuhkan pakatan “BRICS” dengan China, India dan Brazil untuk cabar pengaruh US di peringkat global.

Penggal ke-2 Putin tamat pada Mei 2008, tapi “perjuangan belum selesai”. Jadi Putin memegang jawatan PM di bawah Medvedev. Walaupun jawatan Medvedev lebih tinggi, tapi Medvedev tu mentee Putin. So Putin juga yang memegang kuasa sebenar.

Medvedev bukan dari golongan Siloviki, dia seorang lawyer, lebih liberal berbanding Putin. Dan boleh nampak Medvedev pun tak nak jadi boneka Putin selama-lamnya. Medvedev buang Yury Luzhkov, kroni Putin dari jawatan Datuk Bandar Moscow.

Medvedev juga “reset” hubungan dengan US.

Putin risau lama-lama nanti Medvedev rosakkan legasi dia, maka pada tahun 2012, Putin kembali sebagai presiden.

Putin 2.0 ni lagi agresif berbanding Putin 1.0. Selain merancakkan kerjasama dengan China, Putin juga sokong pemberontak di Ukraine lawan kerajaan pro-NATO, merampas Crimea, sampai Russia kena kick daripada G8 (US, UK, Perancis, Jerman, Itali, Jepun, Canada, Russia) pada 2014.

Campur tangan Russia di Syria sejak 2015 lagi membuat Russia dibenci oleh US dan sekutunya.  Pada masa yang sama, Russia mula berdepan dengan cabaran ekonomi. Semasa Putin jadi presiden dari 2000-2008, harga minyak tengah naik, so ekonomi Russia pulih dengan cepat. Tapi bermula tahun 2014, harga minyak sedunia mula merudum, ekonomi Russia pun kena sekali.

Ekonomi Russia makin slow dengan sekatan yang dikenakan oleh US dan EU sejak krisis Ukraine. Hasilnya Putin tidak lagi se-popular dulu. Balik2 tau nak cabar US jadi hero je, orang pun dah naik bosan. Dengan COVID, approval rating Putin jatuh ke tahap paling rendah iaitu 59%.

Walaupun referendum kali ini akan lulus dan memberi mandat kepada Putin untuk sambung jadi presiden, Putin bukan lagi dewa di mata orang Russia suatu ketika dahulu.

Putin akan jadi lebih legend kalau berundur terus pada tahun 2008. Dia akan forever diingat sebagai orang yang selamatkan Russia daripada zaman gelap Yeltsin. Sedangkan Putin sejak 2012 lebih banyak dikaitkan dengan krisis dan masalah yang Putin sendiri pun tak mampu selesai.